url: =PASIAN ZIA LEH TONG. Agelh – GSPau - Laibu Saal\nHome > Thuluui/Articles > PASIAN ZIA LEH TONG. Agelh – GSPau\nPASIAN ZIA LEH TONG. Agelh – GSPau\nPASIAN ZIA LEH TONG\nDavid in, “Topa aw, na zia na tong thei in hong bawl inla, na lampite hong hilh in,” ci in thu na ngen ngiat hi (Late 25:4). Mikim in zia leh tong khat tek kinei a, ahizongin khat leh khat i zia i tong kibang khin khollo hi.\nMihing bek hi loin, Pasian in zong zia leh tong mah na nei a, tuate pawlkhat a tomin en dih ni.\nPasian’ zia khat in a manlah tata sam dihdih hi. Elijah a laih dingin bawngtal kap 12 tawh lo kho in amanlah mahmah Elisha na sam dihdih hi (1Kum.19:19). Israel makaipi dingin Midian mite’ muhloh dingin leenggah sukna ah mangbuh satin amanlah mahmah Gideon na sam dihdih hi (Thte.6:11). Topa Jesu in zong a nungzui dingin Galilee tuilii ah nga bengin amanlah mahmah Simon leh Andrewte unau vasam dihdih hi (Mk.1;16). Gunkuang sungah ngeen khui in a manlah mahmah Jacob leh a naupa Johante zong vasam dihdih hi (Mk.1:19). Mi pawlkhat in pilna sangpi nei uh a, maban dang zong nei tuanlo napi, Pasian in na sam tuanlo veve thei hi.\nPasian in lungpilte azumsak nadingin leitung mihaite ateelkhia hi (1Kor.1:27a). Topa Jesu a suahna thu a za masa pen leh a thei masa pen in pilna neilo tuucingte hi a, vantung mi in a vakoh ngiat ahi hi(Lk.2:8-12). Peter pen pilna neilo, ngabeng khat hi lel napi, Pentecost ni in ama’ thugenna tungtawnin mi 3000 tak piangthak venvan mawk hi (Sawl.2:41). Nungzuipi (12) te zong pilna neilua na om khol lo uh hi.\nUS gam khanlawh nading a Pasian mizat D.L.Moody tuhun laitak liana Pasian’ mizat minthang Benny Hinn cihte akipan khan lawhna lianpite ah Pasian’ mizatte i et ciangin laitan nei tumlo, a kipumpiak gawpteng peuh ahi uh hi. US gam ah University minthang pipi a phuankhia Bob Jones, Oral Roberts leh Kenneth E.Hagin i cihte in zong pilna neilo uh hi. Pasian in a kulna tawh kizui in a pillote piltawm sak lel a, a siamlote zong siam tawm sak lel hi.\nA thanemte zang:\nPasian in a thahatte a zumsak nadingin a thanemte a teelkhia hi (IKor.1:27b). Samaria khua ah kialpi a tun lai in kulhpi pua lamah an tampi a omna thu kumpipa kiangah a ko dingin Pasian in miphak 4te zang hi (2Kum.7:9-10). Pasian in leitung mit tawh i et teh a ginalo, mite neumuh kha thu ah a hawmthawh huai a thanemte zong thei ahih manin mite in san’hak kisa thei hi. Tua tham loin a cidam lote leh pumpi cinglo tata atumdang deuhin zang thei lai hi.\nPasian’ mizatte sungah Moses danin paumawlte, Gideon danin namneute, Jefthah danin mite’ simmawhte, Peter danin pilna neilote, Paul danin pumpi damlote leh David danin naupangnote khawng na kihel kha uh ahih manin mihingte in telhak kisa in, kibuaipih thei hi.\nLamet bei teh nasep kipan pan:\nPasian zia khat pen mihing lampan cih nading thei nawn lo in lamet a bei kiuhkeuh hun teh nasep hong kipan panse hi. Cana khua mopawi ah mihingte’ bawl leenggahtui teng a beisiang kiuhkeuh teh Jesu in tui pen leenggahtui suaksak pan se hi (Joh.2:7-9).\nI pilna i muan’ laiteng, i hauhna i suan laiteng, ulian khat peuh i muan’ laiteng Pasian in ei tungah bangmah hong seem nailo hi. Mihing lam pan i muan’ i suan’ ding a om nawnloh hun ciang, siavuante in hong bawl zawh nawnloh hun ciang, beem(zero) dinmun tungin lamet a bei kiuhkeuh hun ciang Topa nasep hong kipan pan hi.\nLawhcin’na en lo, cihtakna en zaw:\nMikangte’ paunak ah, “Mihingte in a lawhcingte pahtawi uh a, Pasian in ahih leh a citakte pahtawi hi,” ( Man crowns success, God crowns faithfulness) cih khat om hi. Pasian in i nasepna (doing) hong en lo a, i hihna (being) hong en zaw gige hi. Khat veivei Billy Graham, Reinhard Bannke, Benny Hinn, David Yonggi Cho cihte tawh i kitehkaak khak teh i lung hong kia diaiduai thei a, Pasian’ na sep bang kitawp nuam zo liang thei hi. Ahi zongin Pasian in i lawhcin’na hong en lo in, i cihtakna hong en zaw a, i cihtakna zui in thaman hong pia, cih thu i tel ciangin tua in tha tampi hon guan hi.\nA zekai tawh kibang napi, ahun lap veve: Pasian’ zia pen azekai tawh akibat hangin ahun lap veve den se hi. Tua pen mihingte in kingak zolo thei hi (2 Pet.2:3).\nPasian in Abraham thupha ngah dingin samkhia napi, Abraham pen tawlpi khat sung puanbuk sungah na teeng veve hi. Joseph in kumpi suak dingin mang man napi, tawlpi khat sung thong na kia veve hi. David zong kumpi dingin sathau a kinilh khit teh kumpi tokhom tungah na tu pah nai lo-a, tawlpikhat sung gal na tai niloh hi. Hihte pen a huncing nailo hi bek a, ahun a cin’ teh Topa gen bangin tangtung veve hi.\nSuakta takin deih hong teelsak den:\nPasian in a thuneihna tawh mihingte hong ukcip gawp ngeilo a, suakta takin eima’ deihna hong teelsak den hi. Pasian in i mai ah nuntakna lampi leh sihna lampi koih a, ei deih zawk zawk i teel ding ahi hi (Jer.21:8). Tua mah bangin i mai ah nuntakna leh hauhna, sihna leh siatna koih a, tua zong ei’ deih zawk zawk mah i teel ding ahi hi (Thkna.30:15). I teelsiam leh eimah a kihampha, i teelkhialh leh eimah kihamsia hi ziau lel a, Pasian ngawh theih hi lo hi.\nVol. XXXVIII No. 04\nruth sianpi January 16, 2017 at 8:33 AM\nLung dam mah mah sia\nItem Reviewed: PASIAN ZIA LEH TONG. Agelh – GSPau Description: Rating: 5 Reviewed By: Cinpu Zomi


timestamp: atn

url: =Malaysia ah Methanol tawh akibawl zu atuh dawnkha in asihlawh mi 6 phakhin :: ZOMI DAILY\nposted on 20 June 2019 at 9:41 pm Lomkholna: Malaysia, Myanmar, News, Sawltak\nMalaysia gamsung ah Methanol tawh akibawl zu atuh adawnkha in asihlawh mi 6 phakhinta hi ci’n theStar te’n thuthang suahkhia uhhi. Tuapen kha 2 hunsung bekbek in mi 6 takin asihlawh uh hi a, atawmman mahmah in akibawl “Cheap Liquor” hangin asihlawh uh ahihi.\nTua zu atuh tepen gu namkhat suak a, tuapen Methanol Poisoning ci’n guza nekha in asihlawh uh himawk hi. Hihvai tawh kisai in kumpi thunei ahi George Town OCPD Asst Comm Che Zaimani Che Awang in agenna ah zu akihuantawm, atuh aki bawltawm tepen Methanol Level tamlua ahih manin, tua zu tepen gusuak in asihlawh uh cihi.\nPenang khuapisung aom Penang Hospital ah zu atuh adawnkha zato atunlawh mi 7 phakhin uh a, tuatepen Construction Worker vive ahi uhhi. Azu dawnte uh aki sitcian ciangin zutuh akibawltawm, aki huantawm hi a, tuakhit ciangin zusit taktak bangin athawlhawm sungah kikoihkik in akizuak te adawnkha kici hi.\nTuabangin zato atunlawh Construction Worker mi 7 tepen Myanmar gammi vive kici sawnsawn hi. Tuabangin zato atunlawh mi 7 te lakpanin Myanmar gammi 2 in sihlawh uhhi.\nTuabangin zutuh adawnkha te akidot ciangin azu aleina uhpen Myanmar gammi te tungpan mahin alei uh cisawnsawn uhhi. Zutuh limlim tawh asi mi 6 phakhin in, tualak ah Myanmar gammi 3, Malaysian gammi 2 leh India gammi 1 kihel uhhi.\nHihvai hangin Police te’nzong Komtar vengsung ah June 15 ni in zutuh tampi mankhia uhhi. Tualak ah Whisky atamman mahmah pawlkhat zong kihel a, ahi zongin atuh akibawltawm kici hi. High Class Whisky thawl 600, El Diablo Super Strong Brew bung 312 leh Martens Extra Strong bung 24 cihte kimankhia hi.\nTuaban ah Plastic thawlhawm sungah akithuntawm zutuh zong thawlneu 240 leh agolpi 8 cihtezong ki mankhia hi.\nMalaysia UNHCR paninzong hihvai tawh kisai in zutuh kidopding pulakna neikhia uhhi. Adiakdiak in Miludeer Beer, Martens Extra Strong Beer, King Priest, Myanmar Whiskey cihte dawnvetvet kei un ci’n UNHCR te’n pulakna neikhin uhhi.\nMethanol akici zutuh tepen Methyl Alcohol ci’nzong kithei a, Chemical vive ahih manin, mihing te nektheihnam hihetlo (Non-edible) hi. Tua Methanol tawh akibawl zutuh adawnkha tepen naklahgawp, agil nagawp, amit mialgawp, aluatsuakgawp, asung paigawp, alutang nagawp in alung amgawp, khua phawklo, sibup cihbang in omthei uhhi.\nZusit pen ahoih hetloh banah zutuh pen hoihlozaw thamtham ahih manin Malaysia gamsung aom Zomi te’n ki dopsiamding thupi mahmah hi. Penang bek ah hilo, adang khuapisung muntuamtuam ahzong summet bawlna in zu ahuantawm, abawltawm leh lenggahzu ci’n lenggahbek ahilo atuamtuam ahel tawmtawmzong tammahmah kici hi. Penang ah Myanmar gammi te bawltawm Myanmar Whisky zutuh dawnkha in asi mi 3 bang phakhin hi. Zomi te bawltawm zutuh tawh bangzah in asihlawh khindiam? Malaysia gamsung aom Zomi sungpan zu tawh asi kitawmkhin mahmah hi, tua zu te koipan? Sawltak #zomidaily\nPrevious: Siavuan leh Engineer koi na utzaw? ~ Awn Za Pau\nNext: Mi hong cih nate um pah kha kei in ~ Dong Mung\nZAM Thupuak :: 02 Sep 18 (phalna omlo te mat kipan kikding)\nGuantamo Bay thonginn dingin akizat kum 15 cingta ~ TK Lian\nTedim Zatopi vaikin panpih Committee kiphuan


url: =USA gam aa nungtading khatbangin hongsang zoding uhhiam? (1) :: ZOMI DAILY\nposted on 23 July 2016 at 7:00 am UTC+9:30 Lomkholna: Malaysia, News, Refugee, TgKham, Zomi\nA beisai kaal THUPUAK sungah; Banghangin hih thute ki hawmsawn ihiam Banghang kiging tangtang se ihiam Gamdang mi khatin thu donglo Zum phone zangzaw uh Ih gengen DHS a cihpen DHS aa ding OPE, OPE in DHS tun’pih cih thulute tawh DHS te vaihawm zia aki telthei pending iki hawmsawn khin hi. (THUPUAK aluite zong ki ngenthei den.)\nTuahsa dandanin gen le’ng; DHS interview lutdingte kigualhna na omding hi. A lolte zingsang nai 7 bangin a tungzong omtuak hi. Lol zawh mah lah hoihlel in mu ingh. Kongpi ih lutteh ih UNHCR card tawh hong check aa, hong piakik pahin, asunglam DHS, OPE te ngakna phual ih tun’ phet mahin kamlet nasemte tung ih UNHCR card appah kisam hi. (A theilo aa tutna aa ngak tampi ki omthei cihthu za mun mahmah ingh.) Pawlkhatte a sunglam kisam suak pahin, interview ding aa kipan a vaite-uh zomkha pah hi. Pawlkhatte sun an nekkhit teh kisam kik pan aa, pawlkhatte nitak nai 4 khitciang a kisam zong omthei hi. Hih pen DHS nasemte vaihawm dandan hilel aa, a hihtheih leh nibup hun a beilel dingin zong kigin’ hoihzaw mai hi. Lungsim patauh omlo tak aa ngakding thupi zaw hi.\nA zum sungah bangteng vaihawmna om\nIh apsa ih UNHCR card tawh token laidalno khat hong pia kikin, hong sap uh ciang tua token nambat tawh hong sam uh hi. Ka muhdan in, pawlkhatte pen interview lutsuak pah aa, pawlkhatte khutme meek (finger print) bawlsak masa uh hi. A vaihawm zia kibanglo hilel in, DHS interview lut khempeuh in hihkha hi. Veilam taklam khutme khempeuh kimekkha hi. Hih pen computer sung aa a khumna uh hi aa, ih khan sung peuhmahin, USA kumpi-in ih thu khatpeuh hong ennuam bang hileh tua tungtawnin hong enthei ding uh, kici hi. Bang kam (dialect) zang cih dotna ah, Zomi kamlet kicing lelding ahih manin kawlpau khawng siam hetlo pipi pauthei ingh, cihkhak lohding thupi ding hi.\nDHS cihmah bangin, nasemte pen USA gammi vive hita hi. A gen uh ciangin, amau pen a group in hong pai aa, kha khat bangciang kikhel zel uh, ci uh hi. A tomin gen le’ng, DHS interview lut ni pen, khutme khempeuh mekna kituak, maan (photo) laakna kituak (OPE interview lai danin din’sa hilo), interview dotna-dawnna kituak ki cithei ding hi.\nA thupi, a khangto minamte gam khatin zuaugen deihlo\nDHS interview lut tak ciangin, officer tawh, kamlet hong sepsakte tawh ‘kiciamna’ khat ki bawlkhawm kha ngiat hi. Officer in hong makaih in, thum in din’sa-in, “A maan takin thu kagen ding hi!” cih danin hong ki ciamsak ngiat hi. Tuazawh ah, gam pan taiikhiatna ahang cihte hong dotma- in, Form laidal nih bang tung aa dotna tampi a omte hong dongin, ih dawn gaih khitteh suaiikaii (letmat/sign) hong kuiisak tangtang hi. Pello kisam thu hi. (Ka zakdan ah, tua a kuii khalo khawng omkha thei-in samkik tangtang uh ci hi.)\nA thupi, a khangto minamte gam khatin tatsia mi deihlo\nAtung aa ih gen Form laidal nih khawng tung tawnin hong dotnate en phapha le’ng, gam ki-ukna hoih leh minam thupi anei gam khat ii gamdang mi a sittel zia uh kimu tektek hi. Tua dotnate pen, hici ngaihsut pak le’ng, ei tawh bang a kisailo phial dan khatin a ngaihsun omthei kha ding hi. Ahih hangin, a kisam thu leh ei maban hong deihsakna na hizaw hi. Ngaihsut kik tawh lungsim aa phawk laiteng gelhsuk ni;\nMi na that ngei hiam?\nNa gam thukhun tawh kituaklo aa gamtatna, gitloh gamtatna na sem ngei hiam?\nVan na gu ngei hiam?\nZatui hoihlo zatna mun na paingei hiam? Nang mahmah na kihel ngei hiam?\nNumei ginalote omna mun na paingei hiam? Nang mahmah na kihel ngei hiam?\nGam khat ii kumpi a langpang kipawlna, kipawlkhopna khatpeuh tawh na kipawl ngei hiam?\nNa innkuan sungah kumpi nasem a om hiam?\nZi bangzah nei laitak na hiam? Bangzah nei ngei na hiam?\nInnkuan bangzah pha?\nTa bangzah nei laitak na hiam? Bangzah nei ngei na hiam?\nUSA na tun’ khitteh zi bangzah neihsawm?\nUSA gam ii thukhunte na palsat sawm hiam?\nMinam deidanna, biakna deidanna vaihawmna khat peuhpeuhah na kihel ngei hiam?\nGam khat, khua khat a susia thei, a langdo theite tawh na na semkhawm ngei hiam?\nZatui hoihlo, khamtheih guihtheih bawlte, a zuakte tawh na na semkhawm ngei hiam?\nThauvui thautang na bawl ngei hiam? Tuadan a bawlte tawh na na semkhawm ngei hiam?\nInterview vai pen, RSD, OPE, DHS, pawlkhatte BID cih bangin athu a tuamtuam om toto aa, bang interview, bang interview ih lut zongin, banghangin hih interview lutding ka hiam, cih thu leh banghang in amau hong dong hiam, cih thu nih tel mahmah le’ng ki mazang zaw hamtang ding hi.\nRSD interview bang pen, a tomin gen le’ng, nang pen UNHCR in gambel mi khat, na gam ah na ten’ ngamlohna ding biakna vai tawh maw, gamthu vai tawh maw, minam vai tawh maw, a hang khat peuhpeuh tawh bawlsiatna, tona, delhna na tuah ciang aa taii mi khat na hihna na pulak theih kul hi. Ulian officer te-in, hih pa/nu pen gambel mi khat hi takpi mah ei, hong cihzawhna khop ciang pen, ih gennuam aa, gennuam kei zongin ih pulak loh phamawh, cih telkul masa hi. OPE ciangin ahih leh, hih gambel mi pa/nu pen, ih thulupi ommah bangin USA gamsung aa nungta ding khat bangin a san’ zawh huai hiam cih thu hita hi. DHS tak ciangin OPE aa ih thu teng enkik uh aa, a kisam lai tawmkhat hong dotbeh cihtheih ahi hi. RSD tawh a ngimna leh a deihna kibanglo hi. Theikhial kei ni!\nRSD pen UNHCR in gambel mi khat na himah hiam ci-in hong dong aa, OPE leh DHS ciangin USA in, hih gambel pa/nu ih sangzo di’am, ci-in hong sit uh cile’ng ki khiallo ding hi. Interview khat peuhpeuh amau ngimna leh ahang telkhol le’ng maban nuamzaw hamtang hi.\nPrevious: Tedim Lai Siangtho teina tawh kisai sepna ~ Rev. Khup Za Go\nNext: To… Ka Lawm ~ Thawnpu\nMandalay ah agil kizom unau apeng ki atte lakpan khatin hongnusia citciat ~ ZD


url: =I KHANGNO LAI-IN KIGINGKHOL NI. Agelh ~ GSPau - Laibu Saal\nHome > Thuluui/Articles > I KHANGNO LAI-IN KIGINGKHOL NI. Agelh ~ GSPau\nI KHANGNO LAI-IN KIGINGKHOL NI. Agelh ~ GSPau\nI KHANGNO LAI-IN KIGINGKHOL NI.\nAgelh ~ GSPau\n1. I kha ading kigingkhol ni\nEite pen hih leitung ah tawmvei sung a peemta pak bek ihi a (Late 39:12), i nuntakna bang hun teh bei ding, cih kigenkhol theilo hi. Tua ahih manin a kiging kholsa-in i om den ding kisam hi.\nLeitung ah kumpi minthang, mipil, milian, mihau tampite in leitung khangkhat ading kigin'kholhna nei ciat uh hi. Ahi zongin a kha adingin kigin'kholhna nei kha lo thei mawk uh hi. Italian politician Cesare Borgia (1475-1507) in a sih ding ciangin, "Na khempeuh kigingkhol mah hi veng, sihna tawh kituak dingin kigingkhol kha het kei mawk ing." ci kawm sa-in si hi.\nGalpi nihna ma deuhin Germany kumpipa Adolf Hitler (1889-1945), Piantit gam-a Napoleon Bonaparte (1759-1821) ii han ah va hawh hi. A lukhu suahkhia-in, a awm tungah koih a, kunin zahtakna pia hi. Tua khit ciangin a gei-a ding Himmler (1900-1945) kiangah, “Nang zong kei’ adingin hih dan-a hoih han hong bawlsak in." ci-in vaikhak hi. A han ding lunghimawh napi, a kha' ading lunghimawh kha lo hi.\nTopa Jesu in, "Mikhat in leitung khempeuh a ngah hangin a kha mangthang leh bang phattuamna ngah ding hiam." ci hi (Mk.8:36). Pasian zong manlo liangin sum bekbek a zong niloh mihaupa kiangah Pasian in, "Mihaipa aw, tu nitakin na kha a kila ding hi. Na kholsa nate kua in luah ding hiam?" ci hiau hi (Lk.12:20).\nPaunak ah "Oldmen go to death, death comes to youngmen" (Khanghamte in sihna kiang zuan uh a, sihna in khangmoite kiang zuan hi) cih a om bangin i khangno laitakin zong kisi thei veve, cih phawk ciat ni.\nBenjamin Franklin (1706-1790) in, "Work as if you were to live 100 years, pray as if you were to die tomorrow" (Kum 100 nungta den bangin na seem in la, zing ciang a si ding bangin thungen in) ci hi. Tua ahih manin i khangno lai mahin i kha dingin a kigingkholsa, a piangthak sitset sa-in om ni.\n2. I nuntak nading kigingkhol ni\nPasian in eite tuah bangbang a seem, muh bangbang a ne dingin hong deihlo a, mikim' adingin geelna hoih hong neihsak kimciat hi (Jer.29:11).\nLai Siangtho in, "Pilna deih in, milianin hong bawl ding hi." ci hi (Pau. 4:8). Pasian leh pilna lo tawh kikhuasuak zolo hi. Tua ahih manin i neu tung mah pan pilna deihin, pilna tawh nuntak zawh sawm ni. I khangno lai, i khuak hat lai mahin pilna sin ni. Pilna i sinna ah hih pen ka khan'tawn ka nuntak nading hi, cihna tawh sin ni. Khutsiam khatpeuh i sin leh zong hih pen ka nuntak nading hi, cihna tawh hanciam tak mahin sin pah ni.\nAbraham Lincoln (1809-1865) in a neu lai-in lai deih mahmah hi. Zawnglua ahih manin a inn ah electric mei nei zolo hi. A inn pan tai 4 a kigamlatna mun ah electric meikhuam khat om ahih manin nitak simin tua meikhuam nuai-ah laisimin va pai den hi. Tua dan tawh US President a suak ahi hi.\nGalpi nihna ma-in Falam ah sang a kah mi masate in lai deih thei mahmah uh hi. Tua lai-in Tedim leh Falam kikal ah motor lampi om nailo ahih manin khe mah tawh amau' anguai ding ciat pua kawm sa-in sang na kah uh hi. Deihna takpi tawh pilna sin uh ahih manin gam makai leh milian vive na suak khin phial uh hi.\nKahla 3:27 ah "Na khangno lai-in thuakzawh hat ding kisin le teh hoihpen hi." ci hi. Mikaang paunak ah "There is no rose without thorn" (Ling in hong sut lohin lingpaak kilo theilo) cih om hi. Biakna thu ah zong "There is no crown without cross" (Singlamteh thuaklo pi-in kumpi lukhu kikhu theilo) cih om hi. Pilna, hauhna, lawhcin'na leh gualzawhna cihte pen olno tak leh baihno takin kingah ngeilo hi.\nMailam nuntak nading kigin'kholhna hoihpen in biakna sungah khan'khiatna ahi hi. Biakna sungah a khangkhia mite Topa in a mailam ding uh a hoihpen na geelsak den hi.\nPasian in mikim tungah nuntak nading lampi a tuam ciat hong koihsak a, khat leh khat kibang kim khollo hi. Tua ahih manin Pasian in ei' adingin hong sehsak nasep in bang hiam, cih Topa mah dong ni.\n3. Zi leh pasal ding kigingkhol ni\nPasian in mihingte pen suan leh khak nei-in, ei' tungtawnin khang kizom dingin hong pian'sak ahi hi. Khang a kizop theih nadingin numei in pasal neih kul a, pasal in zong zi neih kul hi. Tua ahih manin i neu tung pan mahin zi leh pasal a nei ding mahin kiging khol pah ni.\nNa khempeuh in hun nei a, zi leh pasal neih in zong hun khat mah na nei hi. Tua ahih manin a hun mahin zi leh pasal neih sawm ni. I zekai luat leh kival theikha ding hi.\nPasalte in i neu tung p[an mahin i zi ding khuadak kholh ding leh hawi kholh ding hoih hi. A hun ciangin zon'tawm biangbuang pen deih banglo thei hi.\nUS mipilpa Benjamin Franklin (1706-1790) in, "Zi leh pasal ding na zon’ ciangin na mit tawh zong ken la, na bil tawh zong zaw in." ci-in gen hi. Hih pen a meelhoihna khat bek en lo ding, ama' pian'zia mite'n koici gen uh, phat maw, gensia uh, cih zong ngai zek ding, a cihnopna hi.\nTangvalte in lawm i ngaih ciangin khat mah ngai pah cinten a, mai-a tuah peuh ban ngaihloh ding hoih hi. I ngaih pen mah teen'pih takpi ding hoih hi. Lawm ban ngaihte amau' pumpi leh a tate in thuak thei uh hi.\nNungakte in pasal ding i teel uh ciangin hauhna khat bek et huailo hi. Nupi khat in, "Pasal hau ka teen'pih leh lungkhamna hau pah ing." ci-in gen hi. Min leh vaang, mindawk (popular) khawng zong et huailo hi. Min kidawk pian, a meelhoih, lasiam, kimawlsiam, tumging siam, cihte sungah mi citak ding haksa, kici hi.\nPasian a zahtak mihoih, zu ne lo ahih ding uh thupi hi. Mihoihte Pasian in anduh gilkialin koih ngeilo hi (Pau.10:3). Amau bek hi lo-in, a tate ciang dongin khutduh ngenin koih ngeilo hi (Late 37:25). Pasian a zahtak mihoihte in a sungah sumkhuk nei gige uh hi (Isa.33:6).\nRev.Dr. JM Paupute nupa in, "Ka tapate a suah cil pan mahin a zi ding uh thu ka ngetsak pah uh hi." ci-in gen uh hi. Tua hi a, i neu tung mah panin "Topa aw, zihoih, pasal hoih hong pia in." ci-in thu ngen pah ni.\nGSPau Pasian Thu Pilna Thu Thuluui/Articles\nItem Reviewed: I KHANGNO LAI-IN KIGINGKHOL NI. Agelh ~ GSPau Description: Rating: 5 Reviewed By: cinpuzomi


url: =THUPUAK Volume 6, Issue 18_October 9, 2011\nVolume 6, Issue 18 October 9, 2011\n“Galkap tam neihna hang hilo, nangma vangliatna hang zong hilo, keima tung panin na ngah vangliatna bek tawh na ma na tun zo bek ding hi.” Zecharyah 4: 6b\nMopawi lawhcin’ theihna ding tha leh zung, sum leh pai bei-in, nasepte nusia aa, hun manpha tampi hong pia mipih akuama peuh tung lungdam thu ong ko ungh. Tumging hong tumsak leh la tawh hong pahtawi khempeuh tung zong lungdam hi. Mawtaw itsiklo asuk ato-ah hong zangsak U Zam Dal leh ZAM mawtaw a kisapna mun khempeuhah zattheih manun lungdam mahmah hi. Hun hong makaih sak Sianu Cingsen tung leh Rev. Lian Za Huam tung ah zong lungdam hi. Tuivot hong sik Tg. Thang Lian Tuang (USA) tung ah zong lungdam hi. Sep leh bawlteng hong vansak M. Suangzang Lawmte leh ZEC siamsin naupangte tungah zong lungdam mahmah hi. Naseppihte tung lungdam mahmah hi. Pau Mung & En Cing\nRSC Pan Contact Kingahlote\nAnuai aa file nambat te pen, interview lutding RSC pan contact ngahzolo uh hi. Hih file nambat a tawite-in RSC zum ah zaksak kul aa, uliante-in interview ni ding hong sehsak kik ding uh hi. Vaihawm ziading a tellote-in ZAM ah kidong thei hi.\n354 354 791 354 791 791 791 791 791 791 791 791 791 791 791 791 791 354 791 791 791 06C-03083 10C-07207 09C-01677 09C-04824 09C-05162 09C-06101 09C-06121 09C-06396 09C-02900 09C-06229 09C-17195 09C-11766 09C-05981 09C-03098 09C-05938 09C-11678 09C-05939 08C-04339 09C-04842 09C-14371 09C-06139 791 791 791 791 791 791 791 791 791 354 791 791 791 791 791 791 791 791 791 791 791 09C-06092 09C-06064 09C-05072 09C-11717 09C-06094 09C-06195 09C-14395 09C-05318 09C-06391 09C-05474 08C-01573 09C-11114 09C-05532 09C-05959 10C-08548 09C-03094 09C-06108 09C-03349 09C-06138 09C-06371 09C-11135 791 791 791 791 354 791 791 791 354 791 791 791 791 791 791 354 791 791 791 791 354 09C-06004 09C-06413 09C-05945 09C-11434 11C-00402 09C-05942 09C-01893 09C-06335 09C-01658 09C-06224 09C-02996 09C-11220 08C-00079 09C-05969 09C-06290 08C-06219 09C-04854 09C-05842 09C-05383 09C-06796 07C-07658\nCDU In Kipawlna Vaihawmzia Hong Kaikhawm\nOctober 4, 2011 ni zingsang in, hong zaksaknasa-uh ommah bangin UNHCR-CDU pan uliannu ZAM zum hong hawh hi. CDC asau-in Community Development Unit hi aa, Kipawlnate khan’tohna lam a vaihawmte ki cithei hi. Hong hawhna ahang Hong hawhna ahang tuamtuam lakpan a bulpi pen ahih leh, ZAM in Kumcin Kitelna koici bangin vaihawm cih thu hi. Hong theihsa uh leh aki zasak khinsa tengmah, a kicing pen leh ei kam tung pan athu hong kaikhawm kik uh ahi hi. Aki tukhawm ahih manin, ama lampan dotna tuamtuam zong hun khat sungah kidawng thei hipah hi. A computer hong keng pahin, ciapteh ding khempeuh tha khatin khum pahpah hi. Kumsimin kumcin khawmpi leh panmun kiteelthakna hun a tun’ ciang ih vaihawm zia khempeuh a kicing theipen in ki pulak thei hi. Kiteelna thunei committee te, amau vaihawm zia, amau hong kikupna pan mipi-in zuihding thukhun hong bawlte aa kipan, kiteelna hun sungah hong makaih ziate-uh a kicing in ki pulak thei hi. Teeltheih mi ding leh a teelthei ding mi koici bangte cih aa kipan, teelna a ngah pa/nu zuihtheih ding ZAM Thukhun leh Dante koici bangin ki bulphuh cihte zong ki pulak thei hi. Kipawlna kilamzia ki pulak thei hi. Kipawlna leh UNHCR kizopna aa ding thupi Zum khat peuhpeuh a nasemte leh nasep omziate pen hun khat khit khat kibanglo toto hi. Tua ahih manin, hih bangin UNHCR in, ih vai kipuak ziate hong kan zel uh, nasep khopna leh amau hong makaihna vai tuamtuam ah lemzaw den pah hi. Bang haksatna teng phu kha Hih dotna pen, hong dong mun zawzen uh cihding hi. Haksatna bel, ih theihtek mah bangin hau bilbel hang. A thupi masa zawdeuh, galtai ciaptehna, innkuan lutpih, kamlet sia vai cihte leh ZAM zum lampan kisapna tuamtuam ki pulak thei hi. Hong vaihawm sak nung, cih hilo-in en toto ni, cihdan ciang hong genthei phot hi. A tamzaw lunghimawh, mithak ciaptehna ding vai pen tukum sung zong lam en nai phalo cih genzaw hi.\nRST Pan Interview Sapna Nambat Thak RST panin\ninterview ding phone tawh asap uh teh zum phone (03) bektawh samlo ih theihsa hi. Tulam ciangin, a masa aa a zat uh ahi (012 393 2824, 012 381 0966) te banah (012 697 1011, 012 342 6724) te tawh zong samthei uh hi. Meltheih tanau sungah RST kisam nailote theihsak sawn ding hanciam tek ni. Maban Dawptheihzia Athak Mi za tampi-in RSC/DHS dawp ding a omna hangtawh security lam lunghimawhna-in, RSC maban pen, ei mim al t ekin, E-m ail <KLInquiry@rescue.org> leh Phone (03 2141 5846) tawh ki dawptheita, cih thu RSC in tangko hi. Nasep UN card tawikhin, nasep hanciam, kum 22-30 kikal, mangpau atel, gamtat hoih Zomi (6) kideih; Tukha (21) ni kipan ding; Kha sum - Ni khat RM38; Off day - Kaal khat khatvei; OT nai khat RM4.50; Ph: 012 367 4665 Nasep Factory, lo lam leh a tuamtuam semding, nasep hanciamte kideih; Kizopna ding: Pa Kim (017 630 5827) Bank Card UNHCR card ngahkhin, bank card leh bank laibu a lunggulhte vaihawmpihna kizom lai hi. Western Union tawh gamdang pan sum kikhak sakna, gamdang sumkhakna zong kingahta hi. Kizopna ding: 012 367 4665 ZEC Leh Faisal Cup A kum gukna, sang naupangte Tukpeng leh Netball kidemna kipanta hi. October 8, 15, 22 ni thum a kimawl ding pawi-ah, Kum 10 nuai Team (14), Kum 12 nuai Team (16), Kum 14 nuai Team (16), Kum 16 nuai Team (16) pha hi. ZEC-Bukit Tinggi pan Team (3), ZEC-Cheras pan Team (4), ZEC-Kota Damansara pan Team (1), ZECMaharajalela+Talalla pan Team (2), ZEC min tawh Team (10) kilut thei-in, October 8 ni gualzawhna tampi kingahta hi. ZEC\nNasep Putra Pamai ah, Omna pia, Anvak, RM950, Nasep\nhun nai (12) sung, Kha khat nihvei off; Mang (012 230 5163)\nZAM THUPUAK RST Pan Contact Kingahlo Interview Lutdingte\nAnuai aa File nambat leh Min omte pen, RST zumpi panin interview lut dingin sam zolo/theilo uh hi. October 31, 2011 leh November 1, 2011 ni aa RST interview lut dingin vaihawm sakkik uh hi. Laimai cin’lohna tawh November 1 ni aa lutding teng bek ki suaksak zo hi. Min kihel peuhmah in, tua interview ni takciang zingsang lol in pello interview tutding kisam hi. Hih ni tegel ah pelhna khat a omlai leh banghun ciang samkik ding cih ki gentheilo hipah hi. NOVEMBER 1, 791-09C11162 354-09C05574 791-09C11106 791-09C15063 791-09C15033 791-09C15047 791-09C15053 791-09C15055 791-09C15026 791-09C15014 791-09C10283 791-09C10249 791-09c01739 791-09c06192 791-09c07117 791-09C06425 791-09C06477 791-09c10536 354-09c04815 354-09C03425 354-09C02956 791-09C17126 354-09C02960 354-09C02964 354-09C03835 354-09C03815 35409C03797 354-09C03816 791-09C02002 791-09C08166 791-09C17393 791-09C17381 791-09C00212 354-09C03110 354-09C03990 354-09C03984 354-09C01745 2011 Rual Lian Cung Cin Sian Khai Chan Tin Thang Sian Piang Zam Thang Kai Khai Bawi Let Kho Sat 354-09C01803 791-09C02266 791-09C15503 791-09C15496 791-08C01528 791-09C15607 791-09C15776 791-09C01827 Thang Neng Pau Khan Khup 791-09C13647 Mary Kim 354-09C03932 Mang Suan Mung 791-09C08379 Christina Van 791-09C08151 Ral Tling 354-09C03900 Siang Hlawn Kim 354-09C03563 Lal Thawng Thang 791-09C16700 Sung Nawl 354-09C03530 Lal Simeon 791-09C16720 Naw Naw 354-08C04352 So So 354-09C04582 Soe Aung 791-09C15318 Hleih Lian thang 354-09C04314 Ceu Tha Bik 354-09C04532 Phun Sum 354-09C04444 Khup Khan Cin 354-09C04433 Pau Khan Mang 354-09C04558 Lungawia 354-09C04555 Ngun Uk Lian 354-09C04548 Anna 354-09C04542 Sui Uk 791-09C10242 Zonunsanga 354-09C03531 Fung Cung 354-09C03547 Ngaih Ngaih 354-09C04525 Sung Neam 354-09C04127 Ling Shwe 354-09C04165 Khim Maung 354-09C04152 San Thawng Hnin 791-09c10788 Bawi Lian 791-0915214 Aung Bik 354-09C06648 Zen Suan Pau David Zama Zir Mar Thang Khin May Thang Tin Hoih Nu Esther Lam Nu Thang Pian Lian Nai Than Win soe Thang Lian Thawng Sang Bawi Dai Nuam sung Dongh Sian Mung Tham Peng Hau Cing The Hung Om Thang Za Sut Jeni Lian Pari Lian Do Thang Ram Nei Mawi Thang Deih Piang San Myint Chan Kung Lian Cin Lian Mang Bawi Lian Cung Sui Awi Aung Thang Maung Maung Va Chhua Khai Kye Mung Suan Ah Nang N Hukm Tian Raang Lai Uk Lian Cing Deih Kim Hang Ngaih Thang Mang Lay Situ\nProject Self HELP Interview Bawlta Ding\nUNHCR-Youth Section leh HELP College te-in, galtai khangnote aa ding hong vaihawm khiat uh, sinmanh piak kullo aa siamna-pilna sintheihna ding, a lunglut form hong fillup khempeuh, a interview ni ding leh a hun dingte SMS tawh zasakta uh hi. A hun kibanglo hi. SMS sung aa HELPCAT a cih pen HELP Coll ege of Arts and Technology a tomlawhna ahi hi. ZAM/ZEC ah form hong fillup peuhmah, UN ah zaksak kikding hong v aikhak mah bangun ki zasak kik khin hi. Interview omloh phamawh thu khat hi bilbel mah hi. Leitung gam tuamtuam panin, leitung pilna, siamna lamah lei tung tawh theihna kikim nuam mi tampi takin sang sum tul sawm tampipi a piakna Sangpi HELP College aa pilna sinding khatpen, a lai lam ah atheihna asang naikei zongin, tua theihna sangpipi, pilna sangpipi s inzawhna dingin lungsim puak, tupna leh a niampen manglai, mangpau lai kihilh telkhopna ciang anei leh a nei nailo a sittel uh akul hi gige hi. Interview a kisam thu hi. Malaysia deuhdeuh ah, interview ih genciang a patau khawng omkha thei mawkmawk ding hi. Hih interview te pawl pen, patauhna ding om vetlo hi. Ei hong deihsak lua kisa, sumlom tampi abei dingteng amau hong zon’sak aa, pilna ih sintheihna ding lampi hong hon’sak khit nungsang, interview pan a zothei khat om leh ei zah mahin nuam ding uh hi. Lamkhat pan, pilna na sintheihna dingin, na kisap thu pen mangpau hiam, bang thu hiam cih hong etpih nuam uh kici theilel hi. Ih sintheihna ding aa lampi hong sialsak lai uh ahi hi. Theihsakna Anhuan-mehhuan z ia, Maw taw setvan taw h kisai, Multimedia, Zindo-lenglado siamna leh Manglai cihte, pilna sangpi anei Siate-in, kha (6) sung hilhding cihthu hi. A zakha nailotein Tg. Kham (016 340 6743) ah kidawp theilai hi. Uhamte sintheihna ding c ih thu pen bangmah hong zasak kik nailo uh hi. Zomi khangno, khangham tampi-in hamphatna laksawm ni.\nE-Dictionary (Electronic Tongdot) Kingahta\nMinam picing hihna alak tawntung ih Lai kepna ding, Zolai, Manglai theihna a khan’ semsemna ding ngimna tawh Electronic Tongdot khat vaihawmna aki hanciam hi aa, tu-in Malaysia mahmahah RM350 tawh kingahtheita hi. Limsung aa bangmah in khutpek cia khawng pha aa, kammal (3,000) val kihel hi. Mikim zattheih dingin a zatzia haksa hetlo-in, a bawlna aa bei zong kawlgam sum tulza tampi tungpah hi. A thupi pen ahi, Eilai pan Manglai, Manglai pan Eilai dottheihna kihel hi. Manglai pan Kawllai, Kawllai pan Manglai, Medical English Dictionary, Idiom Dictionary, Indefinitive Verb, Dialog Study, Calendar, Words Study, Calculator, Time, Alarm, Game, Mathematics Formula & Chemistry Symbols cihte zong kim takin kihel hi. Vaikhak kholh kisam zaw Kikhakna hamsa ahih manin, a masa mal (10) bek hong tungteng beita hi. Hong tun’kik teh a ngahthei pah dingin, leikholhna, khamkholhna tawh vaihawmna ki pankikta hi. Anuai aa phone nambatte-ah, ki vaikhak thei hi; 014 644 9612, 012 640 1673, 016 293 9027\nZIM Awging Lom 2, Hawm 74\nTHUPUAK Volume 6, Issue 20_October 23, 2011(1)\nZolengthe Hawm (72) Na\nTHUPUAK Volume 6, Issue 25_November 27, 2011\nACR News (27.11.11)\nZIM Awging Lom 2, Hawm 75\nTHUPUAK Volume 6, Issue 23_November 13, 2011\nTHUPUAK Volume 6, Issue 22_November 6, 2011\nTHUPUAK Volume 6, Issue 20_October 23, 2011\nZIM Awging Lom 2, Hawm 70\nTHUPUAK Volume 6, Issue 17_October 2, 2011\nTHUPUAK Volume 6, Issue 15_September 18, 2011\nZIM Awging Lom 2, Hawm 73\nZIM Awging Lom 2, Hawm 72\nTHUPUAK Volume 6, Issue 19_October 16, 2011\nZIM Awging Lom 2, Hawm 71\nTHUPUAK Volume 6, Issue 16_September 25, 2011


url: =Malaysia, Cheras vengsung ah Motorcycle 30 val meikanggawp :: ZOMI DAILY\nposted on 27 July 2017 at 11:18 pm Lomkholna: Malaysia, News, Sawltak, World\nMalaysia, Cheras vengsung ah Motorcycle 30 meikanggawp\nMalaysia, Kuala Lumpur, Cheras vengsung aom Motorcycle Shop khat tuni Thursday sunlam in meikanggawp in, apuakkham ziahziahzong kiza cih theStar te’n genkhia hi. Sun annek hunpawl laitak hi a, agei ah amukha khatin agenna ah kazi tawh sun anne in ka omlaitak un aginngaih mahmah apuakkham kaza uh cihi.\nBangthu bangla piang hidinghiam ci’n a enkhia in kapai uhleh Motorcycle Shop geiteng ah meikuang pampam ka galmuh uh cihi.\nSelangor Fire and Rescue Department te genkhiatna ah meikatna pen Taman Kasturi, Balakong aom Motorcycle Shop khatpan cihi. Tua Motorcycle Shop aomna innpen akigawm in dawl 3 “three-storey building” khat hi a, Ground Floor aom Motorcycle Shop panin meikuang akipan cihi.\nMotorcycle Shop sung aom Vehicles teng meikuanggawp in puakkham phangphang cimawk hi. Meikuang huaisialua mahmah ahih manin, ageinai aom tezong lautek in ki hemkhia ngeingai uhhi.\nMotorcycle Shop ii atunglian ahzong Tuition Center khat aom hi a, asungah sangnaupang honkhat aom uh ahihi. Naupang kum 3, kum 4 gualpawl zong honkhat om uh a, tuateng ki pataulua mahmah ahih manin amanlang in anuai ah ki kumpih ngeingai hi.\nMotorcycle leh Car anei te’nzong amau neihsaciat meikatding patau in hemkhia in kiphu ngeingai uhhi. Ahunlap in ki hemkhiamantek ahih manin mihing asi aliam kuamah omlo cihi.\nVideo: Fire at Cheras motorcycle shop prompts evacuation\nMeikuang pen khauhmahmah ahih manin 50m bang agamlatna paninzong meisa lumhenhan cimawk hi.\nHih meikatna hangin High-powered bikes akici Motorcycle 30 bang siatlawh, meikanggawp cimawk hi.\nRelated: Britain gamsung ah Electric Car khat Charging akibawlna panin meikangtum\nFirefighters te’n sun 1:25pm hunpawl in meikuang phelhsiangzo uh a, ahi zongin Motorcycle Shop omna Ground Floor teng avekpi in kangtumgawp hi.\nHih meikuang akipatna ahang leh asia teng bangzahbang manding cihte ki theician nailo cihi. Sawltak #zomidaily\nPrevious: Malaysia gamsung ah Refugee leh Asylum Seeker akigawm in mi 150,204 pha\nNext: Hong Kong meileng khawlna ah pasal khat aguaktang in dinghithiat


url: =Laithiangtho (Zechariah 3-4) ~ Thu Tatuam (Siyin News)\nLaithiangtho (Zechariah 3-4)\nThursday, May 14, 2015 Laithiangtho Dokna No comments\n1. Joshua sia TOPA ii bang kici ziam?\nc. Thiampi Sang\n2. Satan sia Joshua hui ah ding in ___ tu kinging hi.\na. Mawna suan\nb. leilot thu son\n3. Akua sia meikhuk sung pan a kiten kik thingkhua khat taw kibang ziam?\nc. Saul kumpipa\n4. Kua in Joshua se puanthak silh sak uh ziam?\na. Vantungmi Micheal\nc. Vantung sawllamhte\n5. Joshua ii mai ah suangtum in mai bangza nei ziam?\n6. Akuate sia kilemna le ngammuanna siim tu in kisam tu ziam?\n7. Meivak khuam tungah mei-inn bangza om ziam?\n8. Meivak khuam lang le lang ah ___ om hi.\na. olive thingkung khat veve\nb. khamh kongkha\nc. hawktui luanna\n9. Meivak khuamte sia bang taw ki vawt ziam?\n10. TOPA in leitung theampo etna mittang ___ nei hi.\na. Tam tatak\n11. TOPA Pathian na a seam tu teal sa mihingte bang lim taw kilak ziam?\n12. TOPA Pathian na a seam tu teal sa mihing bangza pha ziam?\nKamsangpa ii Thiampi Saang pa A mu kholna\n1Mu kholna dang khat ah TOPA in Thiampi Saang Joshua sia TOPA vantung lalang mai ah dingin a om hong lak hi. Taciang Joshua hui ah Satan ding a, Joshua tungah mawna suan tu in kinging hi. * 2TOPA vantung lalangin Satan munah, “TOPA in nang hong puavawk tahen, Satan awng! Jerusalem a it TOPA in nang hong puavawk tahen. Hi Joshua sia meikhuk sung pan a kiten kik thingkhua khat taw kibang hi,” ci hi.\n3Joshua sia puanninte silh in tualai ah ding hi. 4Vantung lalang in a vantung sawllamhte munah, “Hi sia pa ii a silh puannin teng suutkeak vun,” ci hi. Tua zawkciang ama in Joshua munah “Na mawna teng kong laak keak sak zo a, na silh tu puanthakte kong pia tu hi,” ci hi.\n5Ama in a sawllamhte munah, Joshua lu tungah dial thiang khat a khip sak natu in sawl hi. Tabangma in amate in seam uh a, TOPA vantung lalang a din sung ma in amate in puanthakte silh sak uh hi.\n6Taciang vantung lalang in Joshua tungah, 7Vaanglianbelpa TOPA in: “Ka thukhamte zui in kong sawl thute na seam le, tasia ciang ka Biakinn le a leitualte uk tu in kong koisuak tu a, ka omna munah a om vantung lalangte thungetna ka zaak bangin na thungetnate kong za tu hi. 8Nang, Thiampi Saang ahi Joshua awng; ngai in, Joshua ii thiampi a seppuite awng, ngai vun, no mailam sang a, hun phate ii lim ahite awng, ngai vun; Thingbaak a kici pa ka naseam pa kong lak tu hi! * 9Joshua mai ah mai sali a nei suang khat ka koi hi. Tua tungah lai kong khen tu a, ni khat thu in hi ngam ii mawna teng ka lakeak tu hi. 10Tua ni hong thet ciang, note khat simin na sapit le na theikung uh taw a ki uum na huang sungah kilemna le ngam muanna siim tu in na innpaamte na sam tu uh hi, ci hi,” a ci hi. *\nMei vakna khuam Mu kholna\n1Kei hong pau papui vantung lalang sia hong pai kik a, a mu kimlai phok bang phetin kei hong phong hi. 2“Bang na mu ziam?” ci in hong dongh hi.\n“Kham taw a kivawt meivak khuam khat” ci in ka zo hi. “A dawn ah sathau koina kuang khat om hi. Meivak khuam tungah mei-inn sali om a, a simin meikhau nei tek uh hi. 3Meivak khuam lang le lang ah olive thingkung khat veve om hi.” * 4Taciang vantung lalang munah, “Hite ii khiakna bang ziam? Topa awng” ci in ka dongh hi.\n5“He ngawl ni ziam?” ci in hong dongh hi. “He ngawl khi hi, Topa awng,” ci in ka zo hi. *\n10b Vantung lalang in, “Mei-inn salite sia, leitung theampo a mu TOPA mittang salite ahi hi,” hong ci hi. *\n11Taciang keima in “Meivak khuam lang le lang ah a om olive kungte nii in bang a ci nopna ziam? * 12Olive thau sunna khamlawng niite hui a, olive baak niite sia bang a ci nopna ziam?” ci in ama ka dongh hi.\n13Ama in, “He ngawl ni ziam?” hong ci hi.\n“He bong Topa awng” ci in ka zo kik hi.\n14Taciang ama in “Hite sia leitung theampo ii TOPA Pathian na a seam tu a Pathian teal sa le sathau a noi sa mihing niite ahi hi,” ci hi.\nZerubbabel tungah Pathian Kamciam\n6Vantung lalang in TOPA tung pan hong pai hi thu Zerubbabel tungah son tu in kei hong sawl hi.\n“Ngalkap vaangletna hang hi ngawl, nangma thahatna hang hi ngawl, ahihang keima thaa bek taw na maa na tun tu hi. 7Mual za a a lian hong khak hong hal haksatnate na mai panin mang tu hi. Biakinn na sa kik tu hi, taciang suang a khak bel sia a om natu sanah nacian ciang mihingte in ‘Hoi hi, Hoi hi!’ ci in, au tu uh hi.” TOPA in ci hi.\n8TOPA tung panin thupuak dang khat hong theng hi. 9Ama in, “Zerubbabel in Biakinn tawdap pha zo a, a innsak zo thiang tu hi. Tabang hong pian ciang nang sia amate kungah keima ii kong pai sak na hi hunlam ka mite in hong tel tu uh hi. 10a Amate thinkiam hi, banghangziam ci le nasepna sia tawmbek khangto hi. Ahihang amate in Zerubbabel ii biakinn a sak tato mu tu uh a, amate lungdam tu uh hi,” ci hi. *


url: =Thumaan pan Thumaan-thutak ah :: ZOMI DAILY\nposted on 2 February 2015 at 11:19 pm Lomkholna: Biakna, News, SuanghDal\nThumaan in bang gen? Thutak in bang gen?\nMihingte in thu ih gen peuhpeuh a maan dinga ih kaih gen ahi hi. Thumaan in a maan thu nam khat mah gen hi. Na hauh nop leh hau phot in. Asia lakah a hoihte a hoih taktak hi. Thumaan gen le sazaang kap. Maan sui lehang kitam hi, cih dan peuh hi. Hih kiim le paam paunakte kisut kiphelh nadingin a thukhel maan mahmah hangin thutak maan lo mawk hi. Amaan bek pen tak lo hi. Tua ahi manin thumaan pan thumaan thutak ah Lai Siangtho in hong hilh hi. Thukhel pilna pen Mangpau in Philosophy kici a, thumaan thutak pilna pen Theology kici hi. Tulai hun ah zong Ph.D Philosophy bekbek ki-uang sak pian ta hi. Lamdang ka sak khat: Lai Siangtho sangkah tata tengin tatkhiatna thu gen cih thadah Jesuh’ min zong muang nawn lo-in leitung pilna le khantohna bekbek gen a, leitung pilna lam sin, Lai Siangtho sangkah khol lo tata teng in heuh gupkhiatna thu hong hong nial nuam mahmah se uh hi. Tua zong pen thumaan lo khat ahi hi. Upside down…\nGulpi in numei kiangah, “Na si kei ding uh hi. Banghang hiam cih leh tua singgah na nek ciangun na mitte hong vak ding a, a pha le a sia thei-in, Pasian tawh na kibat ding lamtak uh Pasian in thei hi,” a cih ciang pen a thumaan kici thei mah ding hi. Tua daanin Satan in zong thumaan a gen hi ci uh hi (Piancilna 3: 4-5). Satan thumaan gen suah zawin Eve zuau phuak tang sak pian uh hi. A taktakin ci lehang Eve pen thumang lo hi bek a, Satan ahi leh zuauphuak pa mah ahi hi. Satan in thumaan ciang bek gen a, thumaan thutak gen lo hi. Nambat faw kisun leh tawl khat lungnuam mahmah ding hi. Ahi zongin tua pen lungnopna zon zia ding hi lo ahi manin, nambat faw kisun lecin na lung hong nuam mahmah ding hi ci a, khangno khat va hanthotna pen zuau thu genna mah ahi hi. Banhang hiam cih leh tua a nambat faw hanga lungnopna khit ah tua nambat faw hanga a piang ding sihna thu ipna pen zuau thu ahi hi. Tua ahi manin Satan pen zuau gen mah ahi hi. Lai Siangtho ah Satan pen zuau thei pa mah na ci hi. Johan 8: 44.\nThumaan thutak ahi tua Pasian’ thukham bang lian up lohna pen zuau thu kipatna ahi hi. Banghang hiam cih leh\nPasian in “…singgah na ne kei ding uh hi,” ci napi-in, Satan in na nek uh hangin “na si kei ding uh hi…” cih pen zuau thu hi khin zo hi. A pumpi uh a sih pah loh hangin Satan thumaan gen hi tuan lo hi. A mit uh hong vakin, khua phawkin a guaktangin a om lam uh a kitheihna uh pen Satan’ zuau thu a zuih man uh na hi zaw hi. Tua hi a, Piancilna 3: 4-5na ah Satan thu gen pen thutak vet lo ahi manin thumaan zong hi vet lo pah hi. Satan’ thumaan in thutak suah zo lo hi. Pasian’ thutak in thumaan suah zo bek hi. Ahi zongin thumaan le thutak pen sumtang bangin a kikhen khia thei lo ahi hi. Satan’ thugente pen a lang maan a lang maan lo (half truth) vive hi bek a, Pasian’ thugente pen a taktak ahi manin a vekpi in maan hi. Thumaan pan Thumaan thutak ah ciah kik ni.\nPrevious: ZDF te Chiang Mai ah GMC, UNFC, TJEDF, Nippon tetawh khut ki lenkhawm\nNext: Valentine’s Day ni adingin Special Edition iPhone 6


url: =Waseda University: Deadline naih mahmah ta! :: ZOMI DAILY\nposted on 8 February 2018 at 10:02 pm Lomkholna: News, Pausianlian\nWaseda University in 2014 kum-a kipan Special Scholarship Program Exclusively For the Republic of the Union of Myanmar cih hong pankhia uh-a kumsim in mi 2-4 kikal bang Waseda University ah kah theih nading scholarship pia uhhi.\nScholarship pen Master & PhD a kahkhawm nuamta ding kum 5 scholarship kipia-in PhD kia a sin nuam tading kum 3 kipia hi. Subject tampi kisin thei lak-ah English tawh kisin thei leh Japan lai tawh kisin thei cih nam nih omhi. Tuate thu a neng a tawngin a nuai-a link ah kigelh khin leh a kihilhcianna tuamtuam kawllai in zong kigelh khin a hih man-in ol takin ki-en kik thei hi. Kei tuahkhak, thupi kasak diak pawlkhat konggen dinghi.\n1. Tukum aiding pen kisam ta-a Feb 18, 2018 lapin sang siauh kul ahih lam kong thei sak nuam masa hi.\n2. Feb 18 lapin, Research Plan khat khakkul hi. (Graduate School of Fundamental Science and Engineering, Graduate School of Creative Science and Engineering and Graduate School of Advanced Science and Engineering) cih thute a sin nuam te-in ei sinnop thutawh kituak professor te ei ngiat in direct in email tawh contact kulhi. Professor-te thu le email ih kannop leh https://www.waseda.jp/fsci/EN/admissions_gs/ ki-en theihi.\n3. A tung-a subject a hilo a dangte a sinnuam te-in Research plan pen sangzum (graduate office) ah email tawh direct in khakkul hi.\n4. Research Plan gelhna-ah adang ngaihsutna (idea) ih neih keileh zong amau honggelh dotna 4 teng dawngthei hamtang peuhle hang cing mahmah pahhi. Tua dotna (4) te\na. What will be the theme of your research in this program? (Bang thu taktak kan nuam nahiam?)\nb. Why have you chosen this theme? (Banghang tua thu kannuam na hiam?)\nc. Regarding this theme, what have you studied or researched up to this point? (Tua thutawh kisai bangkan ngeina hiam?)\nd. What do you hope to do after completing this program? (Na sinna manteh bang sawmna hiam?) cihte ahihi.\nHih teng english in limtak gelh masak hong kulhi. Politic kah nuam tading ngaihsut theih nading, research topic dingin “Good governance for ethnicly Diverse Country” cih thulu bang a teel hi lehang , dotna (a) na kidawng hong hipah hi. Dotna (b) ih dawnna-ah eigam Myanmar gam-ah bang hangin good governance kinak sap pha mahmah hiam cih tel takin ih gencian kulta hi. Good governance ih neih loh manin banghang ih gam in suplawh cihteng gelhkul hi. Dotna (c) na-ah good governance tawh kisai theory lam themkhat tawh gawm kul-a, good governancecihtawh kisai kua mipil, bang laibu-in bangcih hilh cianhiam cih gen kulhi. Dotna (d) na pen hih teng sinkhin, kankhin hileng bangteng sepsawm ka hiam?, cih mailam lunggulh le veina te gelhkul hi. Ka gam-ah good governance tawh kisai pantheih na bangin pangning cih-a kipan ei lunggulh bang kigelh theihi.\nA tawpna-ah, siksan laibu-te (reference) gualsuk lehang kilawm mahmah pahhi. Theih ding-ah, hih research plan pen laimai tam euau, reference tamsak neinai kullua pah masa lohi. Ih gelhteh zong general sak lualo-in data hel thei lehang hoihhi. Ka gam uhah ki-ukna hoihlo (bad governance) hi, cihciang hilo in tua hangin ih supna te tawmkhat data tawh lak theihkul hi. Ih uk, vei taktak te tom, kim, cingin, at kul hi, cih kong gennuam hi.\n– Email tawh sangzum ah khak dan ding,\n– Mail Address: iao-gs@list.waseda.jp\n– TITLE: Matching Request (Myanmar)\n– Desired graduate school and degree program Desired term of enrollment (September 2018 or April 2019) (Bang graduate school ah sinnuam? Political Science? Commerce? Engineering? Cikteh kipan nuam?, cihte teel ding)\n– Desired medium of supervision (Japanese or English) (Mikang lai tawh ih sin nop leh English ciding)\n– Desired supervisor (if any) (Waseda ah professor sem laitak ei research bawl dingtawh kituak a mimal in ih theih a omleh amau min gelh ding. Kei hunlai ka theih omlo ahih manin kuama min ka gelh keihi.)\nTuateng gelh khitteh, Research Plan le CV tegeel tawh sang email ah khak kul dinghi.\nA kician in thei nuam tading: http://www.waseda.jp/admission/en/ssp/myanmar/\nMyanmar gam sung-a tu laitak omte bek siauh theih hi-a, Japan lai tawh a sin nuam te-in N1 peuhmah kisam kha dinghi. English tawh a sinnuam te-in IELTS 6.5 ahi zongin TOEFL te neile hang kisam kha dinghi. Ahi zongin tuate neihloh hangzong siauh sin veve ding kong hantawhn nuam hi. A kingah thei veve hi. Political Science tawh kisai bang Myanmar gam-a minam tawm (minorities) te deihsak diak uhhi.\nScholarship ngah theih nading kal 5-6 bang om-a, hih pen kal masa hipan ahih manin Research Plan etphat pih ding a kipan huhna tuamtuam kei mimal email le FB pan hong contact le uhcin septheih bangbang tawh hong panpih thei dinghing. Ka email: slian.p@gmail.com Pau Sian Lian\nPrevious: Thailand, tuipinawl piaudung 24 te ah zatep kikham cipta\nNext: Myanmar, Magway ah HIV natna anei pasal khatin kum 6 aphapan numeino khat buan


url: =Thupha Naak Itna Hi ~ Khat Thang :: ZOMI DAILY\nposted on 25 October 2014 at 1:25 pm Lomkholna: Article, Khatthang\nThupha Naak Itna Hi\nHun khat lai-in, Sengam khuata khatah Yin kici nupi khat om hi. Tanu khat neiin apasal zong tawh nisim nasemin omuh hi. Ni khat, a Innmai lampi geiah puteek thum hong paiuh Yin in amuh ciangin, Puteekte hehpih ahih manin Inn sungah hong tumunla tuisa beek hong dawn un ci-in va kho hi.\nPuteek thumte zong lungdamin “Hong khawl nuam mah ung, ahi zongin na pasal Innah a om hiam?” ci-in donguh hi. Yin in “tulaitak om kei nasem hong tungkik dek inteh” ci-in dawng hi. Puteekte in “Na pasal hong tun ngak nungin tua khitteh Innsung hong lut pan nung, na pasal om lopi ko puteek thum kong lut dinguh kilawm lo hi” ci uhin lampi geiah khawluh hi.\nAsawt lo-in, Yin’ pasal hong tung-a, puteek thum sam dingin Yin inn pualam hong paikhiat leh puteek thumte ameluh na kikhelin Vantungmi na suakuh hi. Vantungmi khat in ka tanu aw, nong zindo ka nuamuh hi. Tua ahih manin thupha kong pia nuam ciatuh hi. Vanmi khat pen itna le kithutuahna hong pia thei Phuu ciki vanmi hi. Khat leuleu pen hauhna neihlelam hong pia thei Liu kici vanmi hi. Kei ka hih leh minthangna hong pia thei Shou kici vanmi hing ci-in vanmi khat in gen hi. “Ka tanu ko teng thum lakah kua hong deih pen na\nhiam? na pasal tawh va kikum un la hong zasakkik in nong deih penpen na Innsungah hong lut ding hi” ci in sawl hi.\nNupi Yin zong lawp luain inn sungah tai pah-a, apasal va kuppih hi. “Lawm aw ken leitungah nuntak sungin hauhna neihlelam mah thupisa ing tua mah tel ni” a cih leh a pasal in “minthanna I tel buang kei de lawmlawm, leitungah mi minthangte mah hampha pen hi” ci-in anupa hong kisel, hong kitawng tadih uh hi. NulePa kitawng inn sung pan aza tanu in Innkuan sungah akisam pen itna le kithutuahna ahih lam hongphawk ahih manin “Nu aw, Pa aw, Itna kithu tuahna tel zaw lo ding I hi hiam? Hih bnagin kitawng kiselna tawh innkuan nuam ka sa kei hi” hong ci hi.\nNupate zong akhialh lamuh kiphawk thakin, Itna kithutuahna ahi Vanmi Phuu hong teluh hi. Vanmi Phuu zong innsung lam zuan dingin hong ding khia pah hi. Vanmi Phuu nungah adang vanmi nih in zong hong zui uha, Nupi nu in “vanmi Phuu bek ka tel hilo hiam? bang ci-a na vek vua hong zui ding na hi vua? Na thum vua hong pai sawm veve lah nong telsak sese vua” ci in hopih hi.\nVanmi Phuu in zong “Inn sung khatah Itna le kithutuahna aom nak leh hauhna neihlelam, minthangna cihte in zong anung zuih ngeina hi lo maw!” ci in dawngin athumun Innsungah thupha piauh hi.\nInnkuan sungah itna, kithutuahna hong om limlim peuh leh tate hong khamuangin nopsa dinguh hi. Itna aomna-ah Pasian na ngawnin nopsa hi. Pasian mahmah zong itna tawh kidim Pasian ahi hi. Thupha ngah minam, Innkuan, Nupate I suah theihna dingin Itna Pasian I telmasak ding thupi mahmah hi. Itna aomna-ah thu hoih thupha khempeuhin nung zuih tawntung hi. Mate 6:33 ” Pasian gam le adikna zong masa in, Tua hipeuh leh adang nakisap nakhempeuh zong hong kipiak thuah ding hi” ci hi.\nLaisim kong it Ulenau, Itna le Kithutuahna ahi Pasian I nuntakna ah, nupa sungah, Innkuan sungah minam sungah I deih masak, I tel masak hi sak ni cih tawh kihan thawn nuam hi hang. Topa’ Thupha!\nPrevious: ZAM Thupuak :: 26 October 2014\nNext: Washington State aom High School khatah thaukapna piang


url: =The 10 Best Hotel Deals in Matagalpa (Apr 2018) - TripAdvisor\nBest Matagalpa, Matagalpa Department Hotel Specials & Deals\nHotel Deals in Matagalpa, Nicaragua\n#1 Best Value of 58 hotels in Matagalpa\n#2 Best Value of 58 hotels in Matagalpa\n#3 Best Value of 58 hotels in Matagalpa\n#4 Best Value of 58 hotels in Matagalpa\nArCe's Hotel(Great Value!)\n#5 Best Value of 58 hotels in Matagalpa\nHostal Ulap Yasica(Great Value!)\n#6 Best Value of 58 hotels in Matagalpa\n#7 Best Value of 58 hotels in Matagalpa\n#8 Best Value of 58 hotels in Matagalpa\n#9 Best Value of 58 hotels in Matagalpa\nHotel Mana del Cielo(Great Value!)\n#10 Best Value of 58 hotels in Matagalpa\nThe Hostel Matagalpa(Great Value!)\n#11 Best Value of 58 hotels in Matagalpa\nHotel Villa Hermosa(Great Value!)\n#12 Best Value of 58 hotels in Matagalpa\n#13 Best Value of 58 hotels in Matagalpa\nHostal Martina's Place(Great Value!)\n#14 Best Value of 58 hotels in Matagalpa\n#15 Best Value of 58 hotels in Matagalpa\n#16 Best Value of 58 hotels in Matagalpa\nLa Buena Onda(Great Value!)\n#17 Best Value of 58 hotels in Matagalpa\nView all 2 deals from US$ 7\n#18 Best Value of 58 hotels in Matagalpa\n#19 Best Value of 58 hotels in Matagalpa\n#20 Best Value of 58 hotels in Matagalpa\n#21 Best Value of 58 hotels in Matagalpa\n#22 Best Value of 58 hotels in Matagalpa\n#23 Best Value of 58 hotels in Matagalpa\n#24 Best Value of 58 hotels in Matagalpa\n#25 Best Value of 58 hotels in Matagalpa\nGuest Houses near Matagalpa (5)\n20.8 km from Matagalpa\n20.5 km from Matagalpa\n49.4 km from Matagalpa\n49.7 km from Matagalpa\n50.3 km from Matagalpa


url: =10. LUNGKIATNA ZAWHDAN – FGA Tulsa\nMarch 3, 2019 Comments Off on 10. LUNGKIATNA ZAWHDAN Zokam FGAIM\nMartin Luther King in, “Leng in, na len theih kei leh zong tai in. Na tai theih kei leh zong pai in. Na pai theih kei lai leh zong bawkvak lel in. A thupipen-in, mai i nawt ciat ding hi” ci hi. A mai lamah i gensa mah bangin lungkiatna pen i zatkhialh vanglak leh lauhuai mahmah a, kigui-awkna khauhual tawh kigamla het lo hi. Nang na hi a, na kianga mi khatpeuh ahi zongin, lungkiat mahmah hun om thei hi; Mihing nuntakzia ngeina khat ahih manin. Ahih hangin, lungkiatna panin lametna pakkhia kikthei a, a lampi om hi.\nA hoih lamin ngaihsun in\nVasa in singtungah bu tom a, a kholohna/kiplohna leh muanhuailohzia thei veve hi. Huihpi hong nungin mut leh huang kawikawi a, a bu tomsa pen a letmang hun bang om hi. Tua hanga lungkia leh lungkham a kuncip vasa na mu ngei hiam? A haina tak pen a hatna ahi hi. A bu tom a siat ciangin tompha kik ziau a, thanuam takin sem kik ziau hi.\nMihing hi lehang, i bu tom pen, ‘Sia kik kha in teh’ ciin i sep ma-in lungkia-in, bu tom ngam lo i hih manin suan le khak nei loin i maimang kha ding hi. Tua manin, hih a thupi het lo hi a i ngaihsut in a thupi mahmah thu hong sinsak hi.\nNa nasepna-ah na lawhsap hangin lungkia pah kei in. Leitung pen a sia lam bekbekin ngaihsun loin, a sia a om leh a pha zong om ahihna mangngilh kei in. Zan a om manin sun om a, a vom a om leh a kang zong omin, khuazing a om leh khuavak zong om hi. Sepkhialh, ngaihsutkhialh pen a hoih lama lam hong lak ding a manpha suaksak in. Lai Siangtho sungah, “Ka galte aw, kei tungah lungdam kei un. Ka puk hangin ka thokik veve ding hi. Khuamial sungah ka om hangin Topa in khuavak hong pia ding hi” (Mikah 7:8) ci hi.\nLungkia pahpah kei in\nPaunak khat in, “A tawpsante lawhcing ngei lo a, mi lawhcingte pen a tawpsan ngei lote ahi hi” ci hi. Leitunga mi lawhcingte tangthu-ah mi lawhcingte pen a pilpen, a siampen, a haupen, a thahatpen hi tuan lo uh a, a citak, a kuhkal, a lungkia pahpah lote ahi uh hi. “Tawpsan ngei kei in, suangmanpha pen lei puathamah om ngei lo hi” a kici pen maan mahmah hi. Haksa taka sep tantanna-ah lawhcinna om hi.Zan cianga nuam taka na om theihna electric bulb a mukhiapa Thomas Alva Edison pen kha thum sung bek sangkah a, tua hanga lungkia-in kuncip tuan lo hi. Electric bulb a muhkhiat nadingin tul bangzah vei hiam hihsinna (experiment) nei hi. History in a phawkden ding mi thupi – Abraham Lincoln, Henry Ford, Winston Churchil, George Whitefield leh mi thupi dangte pen mi lungkia baih hi zenzen leh leitung in phawkden het lo ding hi.\nDakkhia inla, khua phawk in\nBang laibu a na sim zel? Nuntak hoihzaw na neih theihnading hi lo simna-in na hun na mawk beisak zel hiam? Leitunga mi thupi leh kuhkalte tangthu na sim ngei hiam? Hihte pen na nuntakna hong makaih dingin zang thei hi teh. Tua bang mahin, na lungkiat laipen in zong dakkhia inla, na kiim na kianga ganhing, ahih kei leh mihing khatpeuh, lungkia lo a tha a saan omden ahih lam na mu ding hi.\nKum zalom 14 a Mongol emperor minthang Tamerlane pen a thupi laitakin a thupi mahmah hangin thupi hetloh lai hun nei veve hi. Kidona munah a paltante galte in zo gawp uh a, galte lauin tai-in, a huh ding zong om loin kumpipa pen bawng buuk sunga bawng ann nekna sungah busim hi. Galte pen a kiim a kiangah kilehleh uh a, si dingin kingaihsun ahih manin a lunggim mahmah hi.\nTua banga lungkia taka a omlaiin, a buksimna bawng ann nekna banga miksi in amah sanga a zah tampi a lianzaw nek ding a to lamin puak sawm a thasan mu a, lawhsam zelzelin, hih kik zelzel hi. Kumpipa in limtakin en a, miksi in sawmguk-le-kua vei tak puak sawmin thasan a, a sawmsagihna-ah pua zo pan hi.\nTamerlane pen khanglo vat a, a taikhiat theih zenzen leh bul pat phat dingin a lungsim kiciam hi. A taikhiat zawh ciang a paltante samkhawmin thathak tawh na hong sem kik a, a kumpi gam pen Black Sea pan Ganges kikal teng hong suak mawk hi. Tua banga history a mi minthang khat tungah tha thak a guan pen miksi hi leltak hi.\nSem inla, sem kikkik in\nCihtakna pen mihing nuntakna-a kiphumsim a manpha mahmah ahi hi. Think and Grow Rich cih laibu gelhpa Na- poleon Hill in America gama mi lawhcing 500 teelkhia-in a tangthu uh kancian a, a vek ua a neih uh khat pen ‘cihtakna’ ahi hi. Tuate in a nuntakna uah khatvei beek lungkiatna thuak tek uh a, a zawhna uh hang liapen ‘cihtakna’ leh ‘sep kik ngamna’ ahi hi. America mi inventor khat Booker T. Washington in zong hih bang lian mukhia a, “Lawhcinna pen mi in a tupna mun uh a tun zawh uh ciang-a a dinmun uah om loin, lawhcing dinga a sepdan leh thuakna-ah kingazaw hi” ciin gen hi.\nHarold Sherman in, ‘Lawhsapna lawhcinna suaksak dan’ cih laibu gelh a, tua laia a thupi diakte pen hih anuaiate ahi hi:\n‘Dik hi ing’ ci-a ka kitheih sung tengin lungkia-in kakhawlsan kei ding hi.\n2. Ka sep nop naak leh a tawpna-ah ka lawhcing pelmawh ding hi.\n3. Et paka haksa dinga ka theih hun ciangin ka ngap bawl mahmah ding hi.\n4. Ka tupna mun ka tun theih nadingin lampi-ah kuama’n hong thanemsak ka phal kei ding hi.\n5. Ka hatlohna leh ka cinlohna khempeuh zawh ka sawm ding hi.\n6. Ka tupna mun ka tun theih pah kei leh zong ka sem kikkik ding hi.\n7. Ka kiim ka kiang pana theihna leh pilna ka ngah beh khempeuhte pen ka tupna a lawhcin nadingin ka zang ding hi.\n8. Lungkiatna leh haksatna khatpeuh hong tung leh a lungkia masapen ka hi ngei kei ding hi.\nCihtakna tawh lungkiatna zo dinga nasep\nCihtakna pen pianpih hi tuan lo hi. Sin tawm leh mah le mah ki-ukzawhna pana piang hi thei hi. Misiamte in a manpha cihtakna, lawhcinpih theih ding a nei dingin hih anuaiate kisam hi-in gen uh hi :\n1. A hang : Na tupna, na sawmna in hang khatpeuh nei hamtang ding hi. Banga zat ding hiam? Bang hanga sawm na hiam? Tua pen na theician hiam?\n2. Deihna : Na tupna, na sawmna pen lawhcing dingin nadeih takpi mah hiam? Minsiatna leh mite gensiatna om leh na deih veve ding hiam? Tua pen nangmah kidong masa in.\n3. Tupna mun : Koi mun ciang tun sawm na hiam? Na goal na theician hiam? Na theih kei leh bel na tupna mun na tun leh tunloh zong na thei kei ding hi.\n4. Theihna : Pilvang lo leh encian masa lo a tupna tangtunsak sawmna in hong lawhsamsak zel hi. A lampi, a tawpna leh a tawpdan dingte na theikhol khin hiam?\n5. Sepkhopna : Mihing pen khat bekin kilawhcing thei taktak lo hi. Na sawm khat pen sawm taktak mah hi teh, cih na lawmte in a theih kei a, ahih kei leh a up kei a, a muanzawh kei leh na lawhsap theihna tampi tua laiah om hi.\n6. Nuntakzia : Na nuntakziaah na tupna na liansak hiam? Laibu sah pipi gelhte in ni khat in tampi gelh tuan lo uh a, ni khatin naikal thum bang gelhden ding khawng hanciamin, ngeinaseh (habit) uh a, tua bangin kum khat bang a gelh uh ciangin tawldam takin laibu sah/lian pipi gelh thei uh hi.\nHih a tunga i gen nuntakzia a nei mite pen pua lamah mi kholhpih nuam tak hi khol lo kha ding uh hi. Ahih hangin amau nuntakna-ah ‘lungkimna’ nei uh hi. A nuntakna uah tupna kician tak nei uh ahih manin dam man manpha tak nei-in kithei uh a, kisap nei-a a kitheihna un nuntak tawldam ngahsak hi.\n1490 kumin Spain kumpinu Isabella leh kumpipa Fardinand-te in tangthu a kigenzel Indies pen a lampi tom thei pena Christopher Columbus in a totsuak theih nadingin Royal Committee phuankhia uh hi. Tua committee in misiam teelkhia uh a, amau siamna tekah tua hun lai-a leitunga pil penpen tukhawmte in a muhkhiat uh pen, ‘Columbus sep sawm pen lawhcing thei lo hi’ cih ahi hi.lumbus in a lawhcin ding lamen uh a, tua lametna tawh Nina, Pinta leh Santa tembaw thumte kuankhia uh hi. Hi thei dinga upna/lametna in 1492 kumin America gam lian mahmah hong mukhiasak hi.\nZoplai Ding: 11. LUNGGIMNA


url: =Photo of Georgian Issue of Davit VII Ulu\nAll free photos → Business Pictures → Money → Photo of Georgian Issue of Davit VII Ulu\nDescription The legend citing "Struck by the Georgian King David in the name of his overlord Möngke Khan by the power of Heaven” in Persian. (Dated 1253)\nOriginal description: ISLAMIC, Mongols. Great Khans. Möngke. AH 649-658 / AD 1251-1260. AR Dirhem (2.82 g, 6h). Tiflis mint. Struck under Davit VII Ulu, King of Gerogia; Dated AH 650 (AD 1252/3). Legend citing Möngke as overlord in three lines across field; formula “by the power of Heaven” above / Name and title of Davit in three lines across field; mint below. Nyamaa, p. 136; Kapanadze 86; Album -. VF, some deposits.\nSource www.cngcoins.com (122520)


url: =Indonesia ah memcim leh guahtui tamluatna hangin mi 19 si khin ~ ZD :: ZOMI DAILY\nposted on 21 September 2016 at 6:15 pm Lomkholna: Indonesia, News, Sawltak, World\nIndonesia gamsung ah tuni Wednesday (September 21) ni in guahtui tamluatna leh mencipna hangin cimawh dongtuak tampi omkawmkal ah asizong ki behlap toto in, tuciangciang mi 19 bang in sihlawh cih AFP News panin kiza hi.\nAhuaisiat nadiakmun pen Java Island sung hiphadiak a, guahtui tamluat manin tui khanggawp in Pi 6.5 bang khangtovat ci’n National Disaster Agency pan Spokesman khatin Statement ah genkhia hi.\nAsi mi 19 bang aphakkhit banah abangcip aki muzonailo zong honkhat omlai cihi. Asi lakahzong naupang angeklai mahmah kha 8 aphapan khatzong kihel ci a, tualo adang naupang kum 10 nuai aphapan zong mi 4 bangin sihlawh uhhi.\nHih khuahun siatna hangin mi 1000 valthamding innlehlo nusia in anuntakna uh asuahtaktheih nadingin taikhia uh a, tulaitak Shelter leh belhbukding in akibawltawm munte ah omtekphot uhhi. Search and Rescue Team tezong hih dongtuakte ahuhna in buaimahmah uh cih kiza hi.\nIndonesia gamsung ah mencim leh tuikhawnggawp cihkhawng pen omthei zelzel a, khuahun theite inzong tukumsung khuahun kikhelgawp ahih manin, upmawhloh hunlaitak in tuikhawnggawpthei ahih manin kidop mahmahding cihte genkhia uhhi.\nTukumsung June kha inzong Central Java ah guahtui tamlua, mencim leh tuikhang tuamtuam te hangin mi 50 bangin anuntakna beilawhkhin uhhi. ZD Sawltak #zomidaily\nPrevious: ZYA Zuminn lam nading mimal ahilo kipawlna tuamtuam pan huhna ngahna\nNext: Hollywood Actress minthang Angelina Jolie leh Brad Pitt kikhending ~ ZD


url: =Gaza a uk Hamas te’n amakai thakding uh teelthak ~ TK Lian :: ZOMI DAILY\nposted on 14 February 2017 at 7:29 pm UTC+9:30 Lomkholna: News, Thangkhanlian, World\nFed. 14, 2017: Gaza uk Hamas movement ten kiteelna a guk/sim (secret election) in nei uh a, a makai thak dingun 2011 kum in Hamaste thonginn a thongkia mi 20te khah khiatna dingin a kilaihpih (prisoner swap), kum 20 val sung Israel thonginn a thongkia Yahya Sinwar kiteelcing thak hi ci-in Palestinian enclave sunga Hamas group ten pulak uh hi. Yahya Sinwar pen Hamas thau tawi pawl “Hamas military wing” kici phuankhiate lakah kihel hi. Sinwar makai thak dingin a kiteelcing mah bangin amah pen Hamaste’ decision-maker kici sungah pan mun poimawh mahmah a let banah executive leadership len in, Israel tawh kisai Hamaste’ policy vai poimawh tengah thuneihna len ding hi.\nHamas movement-te makaipipa (chief) Khaled Meshaal a taimang (exiled) khit nungin makai thak ding a beisa kum 10 sung kician mel loin om a, tu-in Gaza pansan Sinwar pen Hamas movement makaipipa ding suak hi. Gaza pansan political analyst Hani Habeeb in hih kiteelna ah Sinwar in gualzawhna a ngah manin Hamas ten Israel thu a man lohna/nial ngamna (defiance) message khak a, Palestine mite sunga pawl dang (fiction) leh Hamaste’ lang Palestinian President Mahmoud Abbas’ Fatah faction kici ten Palestine-Israel kilem kikna ding a hanciamna uh nakpi takin nawngkaisak ding hi ci hi.\nIsrael in 1980s in Sinwar in Israel a langpang man leh a lehdo manin a nuntak sung thongkia dingin li vei (four life terms) na sehsak ngei uh a, Israel leh Palestine mite kizopna neite kan/zong khia (tracking) in a that manin kum 23 sung thong sungah na khum hi. 2006 in Gaza gam-a galkapte (fighters) Israel-Gaza gamgi panin lut in Gilad Shalit ah Israel galkapte man in thongah khum uh hi. Israel in a galkap matna tuakte a kikhahkhiatna dingin Israel thong sunga Palestine thongkia mi 1,047te 2011 in a khah khiatna uh-ah thongkiate kilaihtuahna ah Sinwar kihel hi.\n#Behlapna: 2014 in Sinwar in Palestinian unity government kici Fatah group tawh kihona neihna a gup hangin hih kihona lawhsam hi. Hih Hamaste political chief dingin kiteelna tuhte lakah Hamaste’ deputy chief len mi nih Ismail Haniyeh leh Moussa Abu Marzouk in zong tuh uh hi. 2012 kiteelna hun pekin Sinwar pen Ismail Haniyeh zalaih dingpa hi na kici khin zo hi. Sinwar in Hamas political chief bek len lo dinga, Hamas military wing min adingin zong a kampaupa ding ahih manin hun tawmvei bang la dinga, vaihawmna let hong siam leh Israelte Hamas in a dona hong nasia zaw dingin lamethuai hi.\nPhoto: Vei lam-a pa pen Hamas mai Ismail Haniyeh hi a, ama zalaih dinga kiteelcing thak Sinwar pen ziat lam a pa ahi hi. Source: News Agencies/ Thang Khan Lian\nPrevious: Panglong Thukimna – 1947 ~ Tedim Post\nNext: Zomi te nunzia masawn tuinaak zungpii te kan in, a puahphat huaihiam?\nKa ommuan aa ka sialsial ciang


url: =Au Top ! - Avis de voyageurs sur La Cabane du Raideur - CILAOS - REUNION ISLAND, Cilaos - Tripadvisor\nAu Top ! - La Cabane du Raideur - CILAOS - REUNION ISLAND\nCilaos: afficher toutes les 39 locations


url: =Zomi Independence Army (ZIA) Thu (Atom in) - Laibu Saal\nHome > Zomi Paltan (Galkap) > Zomi Independence Army (ZIA) Thu (Atom in)\nZomi Independence Army (ZIA) Thu (Atom in)\n1.ZIA pen tuma kum 2-3 pan damdam a kipan toto hi in, September, 2011 a kipan, camp lut, Gamkuan kipan hi.\n2.Gamsung lut’ Gamkuan zawh kum khat cinna zong Karen gam leh leitung mun khenkhat ahkibawl in Zomi Independence Army (ZIA) Declaration (Tangkona) zong kinei hi.\n3.ZIA ii tup leh ngim in Zomi te tualvai hawmna (Federal Democracy) neih theih nading leh Kawl mite tawh liangko kikim na-ding a hihi.\nZIA’ ii thu meilet pi ahih leh “Zogam leitang ngahkik mateng khawllo ding” (Join the second Zomi independence movement) tawh kalsuan uh ahihi. Ei Zomi te Pasian muang-in a kalsuan te ihih man in, ZIA in Laisiangtho bulphuh in, Rom(Zawmah) 8:37 – Eite ahong itpa hang in hih thu khempeuh ah a gualzo pen te i hihi.\n4.Tulai tak in Shan, Karen, Sangnaupang (ABSDF) te tawh kisem khawm aa, asawtlo in zong Kachin tawh kisem khawm thei dingin’ ki lamen hi.\n5.ZIA nasep pen Zomi sung leh Kawl khenkhat in ma hong daldal uh aa, a hih hangin hong dalzo tuanlo uh ahihi.\n6. Mailam kinawnt veve dinga, lawhcing tan dong kisem suak ding hi. Zogam ah bel ‘Siizonggyi sitciangh’ pi khat’ kikoih phot a hihi. Taihkhaihzee sitciangh te belpawl pih minam pi te leh Kawl galkap tawh kido khempeuh kiang-ah kikoih toto ding hi.\n7.Zogam ah mipi hamsatna tu'n ding-in, gal kibawl sawm ta dih lo phot in, Galbawl sawm mipi nawngkai sak a om leh kidal ding hi.\n8.CNF te Kawl kumpi tawh kilem sawm uh ahihmanin, mipi poter pua leh tangtha aphat tuam khak leh ci in, kigal-et phot ahihi.\n9.CNF zum hon-ding vai bel, Kawl kumpi tawh aki vaihawm’ uh ahihmanin, ki encik phot aa, mipi deihna thu ngaihloh,thusim lohna Kawl kumpi tung lungphona khempeuh ki thukim pih a hihi.\n10.Mailam Maban ah thatang ahi zong, neih leh lam ahizong,kuamah in itsiik lo aa,Minam itna leh khualna takpi tawh ma i pan khop ciat ding’ kong zawn uh hi.\nKizopna ding ; zomiindependencearmy@gmail.com .\nZomi Independence Army (ZIA) 2011.\nZomi Independence Army (ZIA) 2012.\nZomi Independence Army (ZIA) 2013.\nWorld Zomi Congress (WZC) leh Zomi Independence Army (ZIA) Flag(Diakkhai) zat.\nSource muanhuai mahmah pan kizakna ah Zomi Independence Army in galkap behlap ding ci in kiza hi. Tuabanga behlapna ah amasa in galkap 300 kila masa dinga, 2012 sunga kisinna kipan ding cih kiza hi.\nTuabanga galkap lak na ah anuai teng kisam hi.\nKum 18 cing khinsa hi ding.\nZolai gelh, sim, tuat thei hi ding.\nA ma mimal khensatna leh sia le pha theihna tawh lut hi ding.\nA cidam mahmah mi hi ding. Beng ngong, Mittaw, Khelbaite ki lalophot ding hi. Lungsim cidam zong ahih ding.\nTeam kipawlna tawh nasem thei, nasem nuam hih ding. Zaa leh bawk sang vaipuak kithupi bawl zaw ding ahihmanin, zaa le bawk lunggulhte ki deihlo ding hi.\nGalkap ngeina mawkmawk ahilo Guerrilla Strategy leh Tactic te sinnuammi hih ding.\nTraining zawh ciangin Training Centre a hanciamna leh kivakna en a, vaipuak kigua'n bek dinga, mawk zakhan cih bang omlo ding ahihlam theih kholh ding.\nBelpawl galkap teng tawh pangkhawm a, Kawlmang khansiate phualpi ahi Pyinmanar Neipitaw khawpi, lakzawh khit zawh bek cianga, Irrawaddy guunpi kantan a Zogam kilut pan ding ahihi.\nBackground Check limtak kibawl dinga, galte mi le sa hong kihel loh nang ki sittel ding hi.\nNu leh pa Zomi siang sitset hi ding. Tutung in kahbya (Mix Blooded) ki la nailo phot ding.\nKawl galkap semngei kideihlo phot hi.\nZopau pau theilo kideihlo hi.\nZomi Independence Army at Eastern Burma\nAtunga thute a thukim Zomi khangno kumcing 18 tungsiahte bawng, beh, pau, khawk, numei pasal, azawng ahau leh biakna cihbang khentuam omlo a, akua mah peuh Zomi Independence Army ah lut thei ta ding hi, ci in Source muanhuai mahmah pan kiza hi.\nTutunga galkap kido'nna pen sum le pai, avui atang omsa tawh kituak a, kivaihawm ahihmanin 300 ciang bek kila phot ci hi. Ahihhangin atam pen 500 tan ciang zong kisang thei ci in kiza hi.\nSource muanhuai mahmah dang khat pan kizakna ah, Zomi Independence Army leh Galhang leh Galhat mahmah minam khat kikal, kiho khawmna kician khat November kha sung in nei uh a, tua kihona tungtawnin belpawlpih ding tua minam te'n Central Committee Meeting sam uh a, tua meetinga limtak agenkhawm khit uh ciangin, Zomi Independence Army tawh asia apha khempeuh nawkkhawm, kithuahkhawm dingin amau zong thukim uh cih kiza hi.\nTua kihona tungtawn in Zomi te'n galhangna, galsiamna sik dinga, belpawlpih te'n galvan le akisam dang teng sik ding uh ci'n Source in December 10 ni in gen hi.\nZomi Independence Army lut ding te'n bang ci panlak a, koi ci kizop ding cih geel khit sa in om ta a, asawtlo in lampi hong kidawk sak toto ding hi, ci in ZIA lam te'n gen ci in Source pan kiza hi.\n(Ciapteh ding - Hih thu pen source muanhuai pan kiza ahih banah, Zomi le Zogam a ding thu phamawh khat ahihman bek a, hong kikhah sawn hi. Athucing pen galkap kaikhawm khit ciang ZIA in a kicingin hong pulak ding uh hi, ci in Source in gen hi.)\nZomi Independence Army formed to defend Zoland\nA new underground outfit, Zomi Independence Army has been formed in Chin Hills recently. The outfit was formed by the Zomi National Defence Committee to protect their ancestral land and its people from the irony hands of Myanmar, reports Tongshan, an international media group run by the diaspora Zomis.\nWith citing a Bible verse from Rome 8:37 “Yet in all these things we are more than conquerors through Him who loved us” in its Logo as the motto, the new-born Zomi Independence Army (ZIA) declared its formation last month, September 10th. The Zomi Independence Army aims to integrate the Zomis, who are disintegrated by various state-sponsored elements in Myanmar. The outfit floated on the ground to fight for the emancipation of Zomis from their bondage. Zomi Independence Army is also said to protect, defend and serve the Zomis, the indigenous habitants of Zogam.\nZomi Independence Army has an agreement with undisclosed militant group in last November. In its Central Committee Meeting, both the outfits discussed and set for the future course of action, sources added.\nA well placed source said Zomi Independence Army has recruited 300 cadres soon after its formation. The cadres had undergone guerilla warfare training with sophisticated weapons. The cadres are expected to complete the training within this year.\nZomi Independence Army laid down stringent guidelines. The organisation recruited only those who have attained 18 years of age for its cadres. Those having healthy mind and body as well as nationalistic views and longing for Zogam and its people Zomi, are accepted. An illiterate person and those intoxicated with drugs or any social evils were debarred from joining the organisation, sources said. It added a person must be of any Zomi dialect [Zopau].\nThe statement further says no mixed blood Zomi has been recruited into the army. Both the father and mother must be a Zomi, and every cadre is carefully scrutinized. The organisation had even cross-checked their cadre’s background. Those who have been in Burmese soldiers are not allowed to join Zomi Independence Army, a reliable source said.\nThe duration of training is unknown, however, it covers wide range of guerilla warfare, strategy and tactics. On completion of training, the Zomi Independence Army would carry out their activities.\n(Manglai aa alek - Bruce K. Thangkhal)\nIndo-Burma Border Librated Area Sources.\nSino-Burma Border Sources.\nThai-Burma Border Sources.\nBangladesh- Burma Border Sources.\nA Zomi Blogger (www.zokhup.com).\nItem Reviewed: Zomi Independence Army (ZIA) Thu (Atom in) Description: Rating: 5 Reviewed By: Cinpu Zomi


url: =Tulaai Leitung Thuthang Tuamtuam Updates June 22, 2014\n· Israel sangnau pang pil mahmahkhat kum 15 kiim khat June 22,2014 ni in Syria tawh agamgi uh ahi Golan mualkuamteng ah kithat ahihman in Israel ten Syria te ngawhpah in June 23, 2014 ni in Vanlam leilam tawh nasiatak Syria kapphei ek uhhi. Israel galkap mangte genna ah Syria gaalkaap phualpi tata leh Gaalkaap te zum alianpeen munte ngim in vanlam pan kinuai hi ci in genkhia uhhi.\n· World Cup tukpeeng kisuihna ahi Brazil gam I khuapi Rio ah June 23, 2014 ni in migilo pawlkhat in khuapi sung vanzuakna bankap uha palik te tawh kikap huan uh ahihman in migilo nih leh palik khat si hi. HIh khuapi peen WC kisuihna munkhat zong ahihman in WC wn khualzinmi atuulsawmlom asim zin atunna munkhat zong ahihi.\n· Nigeria gam Kano khuapi sung ah om ahi Cidamna lamtawh kisai College khat June 23, 2014 ni in migilo pawl in sim uh ahihman in atawmpeen mi 8 asi kimu in mi 20pan tunglam nasiatak in liam uhhi ci in Nigeria palik te in genkhia uhhi. Hih migilo te peen Boko Haram migilo te hiding in mipi leh kumpi thu neite in lam etna nei ciat uhhi.\n· Allah akicih takciang in Muslim te I aituam Pasian hi ci in Malaysia Muslim te sandan ahihi. Abeisa kum pan in Malaysia gamsung a Christian ten Malay pautawh Pasian cih onglet uhciang Allah mah ongsuak a Malay Muslim te lungkim lo in thukhen zum ah atutna uh leitung gamtuamtuam a Christian te thunget nahang tawh Malaysia thukhenzum te in thukibawl theilo hi ci in June 23, 2014 ni in nial hiau uhhi.\n· June 21 ni South Korea gaalkaap mi 5 kaplum in pawlkhat aliamsak S Korea gaalkaap pan June 23, 2014 ni in amah le amah kithah sawm in aawm pan nakikap a silo ahihman in S Korea gaalkaap ten man in Zato puakpah uhhi ci in Defense Dept ten taangkokhia uhhi.\n· US Secretary of State Mr John Kerry President ding a khut alapzawh kaalnih aphapan Mr SiSi tawh Cairo khuapi ah June 22 ni in kimukhawm uha, US Egypt gam ahuhna tawh akalh uh hongkikta uhhi. Gaalkaap lam leh gamsung khantohnading a kumsim huhna ngahkik ta uh cihna ahihi.\n7/21/2016 06:59:05 am\nQuality articles is the main to invite the viewers to go to see the website, that's what this site is providing.\n7/21/2016 06:59:18 am\nHello, i think that i saw you visited my weblog thus i came to “return the favor”. I am trying to find things to enhance my site! I suppose its ok to use a few of your ideas!!\ngame of thrones season 7 episode 4 watch online link\n1/18/2017 06:32:06 pm\nGame of thrones full war to win or die that is putting its 7th installment to watch Games of thrones season 4 episode 1 stream online\nts 2nd year results 2017 link\n1/24/2017 02:00:57 pm\n11/21/2017 09:21:47 pm\nthis is new information which is i had never hear.


url: =Zomite Khang Kilumlet Nuntak-khuasakzia. Agelh - Kap Za Khai (Photoh) - Laibu Saal\nHome > Thuluui/Articles > Zomite Khang Kilumlet Nuntak-khuasakzia. Agelh - Kap Za Khai (Photoh)\nZomite Khang Kilumlet Nuntak-khuasakzia. Agelh - Kap Za Khai (Photoh)\nZomite Khang Kilumlet Nuntak-khuasakzia.\nPhoto Credit : Bullu Raj - Poknapham\n14th Century pan 2014 kum ciang dong Zomite’ nuntak-khuasakzia a huampi-in i et ciangin ei khop-in kikhelna, khantohna le kilamdangna tampi kimu thei hi. I nuntak khuasak khantohziate khenpi thum in i khen ding a, Khenpi khatna (14th Century - 1900), Khenpi nihna (1901-2000), le Khenpi thumna (2001- Present) cih bang hi sak ding hi.\nKhenpi Khatna (14th Century- 1900)\nZomite Khamtung gam-ah a tuncil a kipan-in 1900 kum ciang dong nuntakzia i et takciangin amau hih theihna ciangciang tawh nungta in kalsuan ahihna uh kimu thei hi. Lokhawhna-ah vanzat khangto nailo, ankungte tuhna, cinna le puahna-ah a kisam siamna (Method &Technical) thei nailo uh ahih manun Zomite nuntakzia haksa mahmah hi. Nuntak nading lamdang omlo ahih manin kumsim in lo thak sat uh a, thatang zangin lokhawh tawh nungta uh hi. Tutang tawh lei gitgit na pi-un an kham ngah pha lo lai uh hi. A diakdiak in amaute omna khuate khat le khat kizopna tawm mahmah le lampi zong haksa in kizop kikawnna tawm ahih manun thu muhna, kipumkhatna leh kizopna lam-ah khantohna cihte om lo uh hi. Khat le khat, khua khat le khua khat thu kitheih sak nop ciangin thaulawn, kamtai sawl cihte tawh kizom uh hi. Sum nei lo uh a, sum tangin van kikhekna tawh van kileina nei uh hi. Setvan cih limlim nei loin temta, hei leh lokhawhna the (plough share) bek nei uh hi.\nPilna lam-ah zong sangkahna cih limlim om loin inn sungpanin nulepate thuhilhna bek tawh khangto uh a, lai zong nei lo sem ahihna uh tawh pilna lam-ah madawk het lo uh hi. Pilna neih ding sangin Sahang le Zaangsal mat na kidem zaw uh hi. An nek tui dawn leh zatui zaha lam-ah pen amau suantawm anteh theipuam-te, sa matte, vaimin le gaatamtui-te ahi hi. Ki-uk kimakaihna ah khuasat/phutte in hausa sem pah hi. Amau le amau ki-uk in amau le amau mah kalsuan uh hi. Khua ukna, khat le khat kidona, thukhenna cihte ah khua hausa le a kitel upa-te in makaih uh hi. Mipite in amau tungah siah pia uh hi. Biakna lam-ah dawi le kha tuamtuamte (spirits) bia uh hi. 14th Century pan 1900 kum kikal sung Zomite nuntak khuasakzia i et ciangin gam kiphut cil ahihna tawh kizui-in Khamtung gam pen na khempeuh ah haksa in kikhangto het lo ahihna kimu thei hi.\nKhenpi Nihna (1901-2000)\nZomite nuntak-khuasakzia a kilumlet kipatna leh a kizom suak hun kici thei ding hi. Banghang hiam cih leh hih hun kikal sungin Leitung galpi khatna le nihna hong piangna hangin Zomite zong gam tuamtuam, mun tuamtuam-ah tung uh a, thutheihna le nuntakna lam-ah hong khangto kipanta hi. Amasa pen khang kilumlet kipatna pen leitung galpi khatna (1914-18) lai hi a, Mangkangte’ hong ngetna tawh kizui in Tedim gam pan Zomi pasal (1000)te pen Piantit gam-ah paltan in pai uh hi. Hih hangin amaute in gamdang thumuhna le pilna hong ngah uh bek tham loin Khamtung gam zong mangkangte in hong uk ahih manin Khamtung gam le minam dangte kizopna, kitheihna cihte hong kikhangto hi. A nihna-ah leitung galpi nihna hang hi a, hih hun sungin mangkang le Japan galkapte, missionary-te, gam tuamtuam le mun tuamtuam panin hong pai mite hangin Zomi khang kilumletna pen hong kilang pha diak hi.\nSang pilna leh lai tawh kisai in American Sangmangte hong sepsakna hangin Khamtung gam-ah sang kahna hong kipan hi. Adiakdiak in 1900 kum bul a kipanin sangkahna hong kipan khia a, kum 2000 ciangin sim zawh loh zah dongin pilna nei hong tam mahmah ta hi. Laibu bawlna leh lai khantohna zong tuikhang bangin khangto henhan a, leitung bup level dongah na a sem Zomi vontawi zong tampi hong omta hi: 1998 ciang dong Zogam-ah lukhu nelkai ngah mi 6529 om a, Biakna lam-ah Ph. D, Th. D, D.Miss., STD le D.D a ngah mi 140 bang ki-omta hi. Kawlgam University-te ah a piak uh Ph.D ngah 726 omta hi. Pau Cin Hau lai hong piangkhia hi. Ahi zongin Cope Topa hong bawlsak lai mah kizang suak a, hih in Zomite hamphatna lianpi ahi hi. Ni dangin a om ngei lo zato-te zong hong om zihziah-ta a, cidamna lam-ah hong khangto mahmah cih ding hi. Zato pite, Nurse sangte, Naupang cidamnate, cih bangin cidamna tawh kisai in nam tampi hong kibehlap hi. Zogam sungah lupna 150 zatopi 1, lupna 100 zatopi 2, lupna 50 zato pi 2, lupna 25 zato 1, lupna 16 zato 3, Station Hospital 15, Rural Health Centre 56, Maternal and Child Health Centre 9, School Heath Team 2, Traditional Medicine Clinic 7 leh Nurse Training School 1 om hi. Kizopna lam-ah zong kikhangto mahmahta a, nidangin khe tawh kipai-in van pen lu tawh kipuakna panin motor cycle, mi puak mawtaw, vanpua mawtaw cihte kizang ta hi. Khamtung lampite zong Mangkang kumpite in galsim nangin a tawhol dingin hong bawlsak khin ahihna tawh kizui in khua khat le khua khat kizopna lem mahmahta hi. Telephone, TV le Radio, mawtaw, mawtaw cycle nei tam mahmah le mun tampi-ah electric mei, tuitha mei, le solar mei-te kingah zihziah khin hi. Puansilh nikteen zong a etlawm le a hoih vive mah hita hi. Galpi nihna ma-in khuamah in khedap kibulh khollo a, tu-in khedap bulh lo ki-om lo hi.\nSumbawlna (buiness) ah zong lo khawh singpuakna panin Setzung le Companyte ah nasem hong om khawmkhawm ki omta a, a diakdiak in gamdang mun tuamtuam-ah zumbawl kipan hi. Hih in Zomite nuntakna tampi phattuamna hong pia mahmah hi. Lokhawhna ah zong tu le hei mah a zat uh sangin lokho set tawh kikho ziahziah ta hi. Lokhawhzia zong kisiam ta hi. Gam ki-uk pen 1. Parliamentary Democracy (1948-61), 2. Revolutionary Council (1962-73), 3. Socialist Democracy (1974-88), 4. State Law and Order Restoration leh Peace & Development Council (1988-2010) sungah ki-om kha hi. Biakna lam-ah dawi biakna panin Khristian biakna ah i kikhel a, hih in i nuntakzia leh i thumuhna tampi hong khangcingsak hi. Khristian biakna hangin lai zong kinei ciat pah a, Lai Siangtho neih kipatna hun le biakna bulphuh sangte leh Lai Siangtho sang tampi kiphuankhia pah hi. Hih lungdamna thu hangin Zo ngeina hoihlo tampi i paikhia zo a, a hoih teng kikem cingin nuntak hoihna ah i masuan zo hi. Ahi zongin a langkhat ah biakna tawh kisai-in buaina tampi kituak mahtase le Khristian i suakna in i gam hong khel ahihna kinial thei lo hi. Hih hun sung tengah i thungaihsutzia zong hong khangto mahmah a, ni dangin Pulepate ngaihsutna ahi ankhing kham ding le sikang inn neih ding cihna panin Pilna le siamna lam-ah kihei thei ta hi. Ni dang lai-in dawi biakna bek a omna panin Buddhism, Animism, Hinduism, Christianity, Islam, Laipian cih bangin biakna tampi zong kibehlap hi.\nKum 1901 pan 2000 kikal sung Zomite’ nuntak khuasakzia i et ciangin khenkhatna sangin tampi khang hong kilumlet a, muntuamtuam ah zong tampi khantohna hong kibehlap hi. Amasa kumte sangin Minam picing, Minam etteh taak, le a khangcing Minam kihi zawdeuhta hi.\nKhenpi Thumna (2001- Present)\nZomite khantohna pen hih 2001 kum panin hong puakkham hi cileng kikhial lo ding hi. Banghang hiam cih leh a beisa hun sangin zong tampi hong kilamdang pah a, khangham le khangnote’ thungaihsutzia ahi zongin, nuntakzia ahi zongin, sumlepaii zonzia ahi zongin, gam ki-ukna ahi zongin tampi hong kikhel hi. A diakdiak globalization tuihual in hong nawk gawp in, Khamtung gam bek tham loin leitung bup pen khuaneu khat bangin hong piangsak hi. Tua hangin Zomite pen Khamtung gam sungah ki-om nawn loin leitungbup-ah kithehthang in ki-omta hi. Zogam zong inn hoih lo hoih, lampi hoih, ki-ukna hoih, lungsim hoih bekbek tawh hong kidimta a, ni dang bangin gamzing Kham gam hi nawn lo hi.\nKizopna tawh kisai genleng Zomi leh Zogam khantoh nadingin 2000 kumin Zomi Computer and Internet Association (ZOCIA) hong kiphuankhia hi. Zogam-ah IT tawh kisai khantohnate: Post Office-74, Telegraph office 35, Computer telegraph 6, Telephone office 37, Telephone line 7909, Exchange 26, direct line 5833, auto/manual phone 5833, Microwave station 5, Rural telephone exchange 11, e-Mail/ Internet 11, Satellite station 16 cih teng hi. Internet hangin Khamtung gam panin leitungbup ah kizopna kinei theita ahih manin khantohna kinawh mahmah a, tulaitak a anungta lai pulepate bangin lamdangsa mahmah uh hi. Nasepna ah tangtatna sangin kigawmkhopna ding lunggulhna tawh 2005 kumin Zomi Innkuan Kipawlna (USA), Zomi Association of Malaysia, 2010 in Leitungbup Zomi Kipawlna (GZA) cih bangin kipawlna tuamtuamte tampi hong phuangkhia uh hi. Khamtung gam khua khempeuh mei ngah kim phialta uh a, lo khawh sing puakna a kipan a sep a bawldan uh zong khangto mahmahta hi. Kiim-le-paam thupi hongsa thei in singkung lopa kepna kineita hi. Ganhing vasate ki-it kikem ta hi. Khamtung gam khua khempeuh ah sanginn kineita in pilna kidelhta a, laibu sal neih ding kihanciam ciat in laibu zong tampi kibawlbawl ta hi.\nPilna lam zong 1900 a kipanin tuni ciang dong kithupi sak semsem ahihna tawh kizui in tu-in Zomi sungah laithei 92% bang ki-omta hi. Laisin sangnaupang bang 94% ki-om ta hi: Univeristy 3, College 2, High School 28 + Branch 9+ Affiliated 2, Middle School 83 + Branch 14, Post Primary School 326: Primary 1066 zah sang pilna sin theihna mun i neita hi.\nGam ki-ukna tawh kisai in 2010 mipi kiteelna tawh kizui in Democracy (2012- Present) ki-ukna tawh kikalsuanta ahih manin minam suahtakna, sep theihna le thupha bawl theihna thupha kingah semsem hi. Khangno naingngenzi a sem, lailam a sem, sumlepaii a bawl kitam semsemta hi. Cidamna lam-ah zong dawithoihna panin zatui zaha tawh zatopite ah kibawlta hi. Abeisa hunte sangin sihna kitawmta hi. Minam lapsang kipawlna tampi kineita in dongtuakte a hun lap in kihuh kipanpihta ahih manin Zomite minam dangte’ neumuhna kithuak nawn lo hi. Zomite adingin hih kum 2001 a kipanin nuntak-khuasakna nakpi in hong kikhel pha mahmah hi. Banghang hiam cih le ni dangin tuibuk theii bek a thei puteek piteekte in tu-in computer, phone, internet cihte zang thei ziahziahta a, leitungbup tawh kizom theita ahihman ahi hi. Khutmee zang thei peuh le ut peuhpeuh, deih peuhpeuh a kien thei le a kingah thei hita mai hi. Ni danga “ngei loh” teng tu-in “kicing semsem” ta hi.\nZomite Khamtung gam-ah i tuncil a kipanin tuni ciangdong i nuntak-khuasaknate a huampi in i et ciangin a kilangkhia mahmah khang kikhelna, kilumletna, khantohna, kilamdangna tampi kimukhia thei hi. Ni dangin tu le heiga tawh lo khawhna pan tu-in tupeek le set tawh kikho ta hi. Ni dangin khat le khat kizopna ah kamtai, sakol le mihing tawh kisawl kizatna panin tu-in mawtaw, mawtaw cycle, phone, internet tawh kizom kihota hi. Ni dangin sabetna le zu le sa nekna bek kithupi sakna panin tu-in sang pilna sinna, kumpi nasepna, company nasepna, Pasian nasepna, gamdang-ah sum bawlna cihte kithupi sak zawta hi. Ni dangin aana tawh ki-ukna panin tu-in a suakta Democracy tawh ki-uk kimakaihta hi. Ni dangin dawite biakna panin tu-in a nungta Pasian taktak kitheician in kibia ta hi. Ni dangin lam haksa, kikawnna haksa a tu-in Khamtung gam khempeuh-ah cycle lam, mawtaw lam kibawlsak khin ahih manin kizopna nuam mahmahta hi. Ni dangin lungsim toi mahmah ta le tu-in minampi lungsim kipaii theita in thumuhna, thu ngaihsutna kisang mahmahta hi.\nZomite khang kilumlet mahmahta hi. Tu laitak a i khantohziate hong nusia khinsa pulepate in hong mu le uh lamdangsa mahmah ding uh hi. Ni dangin khatgia (Individual) khantoh nading kithupisakna panin tu-in a bucing khantohna (Wholistic Development) kithupi ngaihsut in ma kipang ciat hi. Ni dangin aituam angsung khualna panin tu-in minambup aituam lungsim kipom theita hi. Ni dangin Khamtung gam le Kawlgam ciang bek muhna panin tu-in leitungbup ciang dong muhna ah kikhelta hi. Tuhun ciangin Ulian le naupang ci-in kideidan nawn lo a, numei le pasal zong kideidan loin pilna le siamna tungtawnin na kisem ziahziahta hi. Tuhun khang kikhelna sungah Zomi buppi khantoh theih nading bek kimitsuanta ahihna tawh kizui-in Zomi khempeuh in tutkhop khawlkhopna (coming together), sinkhop kankhopna (learning together), khantoh khopna (growing together), le sepkhop liaikiaina (serving together (Sia Enno, Zolus, 2012, 10)) tawh kikalsuanta hi. Mailam hun ah hih sangin Zomite’ nuntak-khuasakzia kikhel zaw semsem lai ding hang a, mailam hunte lungngaih kawmin tuni mahmah in eiteng khempeuh in Sia Enno kammal mah bangin “khopna (togetherness)” lungsim tawh masuan khop den ding thupi hi. Khang kikhelna sungah a hoih le a sia, thahatna le thanemna tampi om den dinga, tua-te kidop kawm mahin nuntak kalsuan siam ding kisam semsem hi. Pasian phutsa Zogam tui bang hong khang semsem lai ding hi. Topa’ Thupha!\nNB: 2014 ZCLS laigelh kidemna ah a khatna ngahna hi.\n· C Thang Za Tuan, “Hunthak ah Ngaihsut Thakna”: Zolus Journal, No. 16, 2012.\n· Chin Church History. Falam: Zomi Theological College, 2007.\n· Disciple Kap Sian, “Zomi leh ICT”: Zolus Journal, No. 11, 2007.\n· Do Sian Thang, Zogam leh Zomi’ Lungtup, 588.\n· Kam Khaw Thang, “Zomite leh Khristian Biakna”: Sakollam Baptist Church Silver Jubilee Kum (25) Cinna leh A (12) Veina Northern Tedim Baptist Association Khawmpi, Tedim: SPC Pawi Committee, 2012.\n· Khoi Lam Thang, A Phonological Reconstruction of Proto Chin, M.A Thesis (Linguistics). Chiang Mai, Thailand: Payap University, 2001.\n· Ministry of Information, Union of Myanmar, Myanmar: Facts and Figures 2002, March, 2002. Nang Khen Kham, “Globalization le Zomite”: Zomi Siamsin Magazine, Vol. 2, Kalay: Zomi Siamsin Kipawlna, 2008.\n· Rev. Gho Khan Dal, Zomi leh Zolai: Zolai Simbu Kum (85) Cin Ciaptehna Laibu (1913-1998) Souvenir, Kalay: ZCLS, 1999.\n· Robert Johnson, “The Church in the Chin Hills”: Notes on Chin Hills Biptist Mission History, a kaikhawm, Salai Ram Ling Hmung, Yangon: Salai Ram Ling Hmung, 2000.\n· S. Pau Khan En, “Pasian’ Zat Minam”: Cope Centenary Jubilee Souvenir Album (1910-2020), Tedim: CCJ, 2013.\n· Tual Khaw Mang, “Tedim Gam leh Khantoh Na’ng”: Zolus Journal, No. 13, 2009.\n· Vomson, Zo History. Aizawl, India: the Author, 1986.\n· Zolus Journal, No. 11, 2007. Zolus Journal, No. 13, 2009.\n· Zomi Siamsin Magazine, Vol I. 2006, Kalay University.\nItem Reviewed: Zomite Khang Kilumlet Nuntak-khuasakzia. Agelh - Kap Za Khai (Photoh) Description: Rating: 5 Reviewed By: Cinpu Zomi


url: =Minambup nungtolhna ~ Lian Tuang :: ZOMI DAILY\nposted on 22 July 2018 at 9:37 pm Lomkholna: Liantuang, News, Zomi\nTu sunga thupiang tampi sung pan ka lungsim a ong luai den thu nih om hi. 1) Tedim a akem ding omlo khanghamte kepna inn (Bethany Old Age Care Home ) 2) Tedim Kawl biakna sang a naupang 240 vai te vai ahi hi.\nKhangham kepna tawh kisai online khawngah zong ngiahsutna a tuamtuam om ngeingei hi. Ngaihsutna kibangkim loin hoih a sa tawh kilawm a sa lo tawh ki om hi.\nHoih a sa lote in “ Zongeina hoih tak zui peuhleng a kemding omlo pitek putek cih bang om theilo ding hi. Tua ban ah Khristian vive I hih manin I nu le pa or I pu le pi te hoih takin kem in thupha dawh huai hi, hoih tak kem ciat in, hih bang nasepna pen mindaihuailua hi” ci in ngiahsutna lunggulhna siksan in thu kigen tawh kibang ka sa hi. Hih pen ahi lua mahmah thu ahi hi.\nAthu ka kankan ciangin a kemding a cingding mi a omlo takpi pitek putek a om manin hih bang thu a kivaihawm na hi zaw mawk hi. Ut le utloh thu hi loin kisam ahih manin a kisem na hi zaw ta hi. A vaihawmte le a gim atawlte thupi ka sa mahmah hi.\nHih thu pen Zogam ah apiang takpi thu ahi hi. Hih thu siksan in ngaihsut ding thu tampi ong om hi. Migam milei ah hi lo, Zogam leitang tung mahmah ah khangham khin pitek putek pawlkhat gilkial dangtakna le lungleng khuangaihna tawh mi kongzin daikawm mun khat peuh ah gulsih thamsih bangin a hu tawpna a sang ding om takpi hi tah a, ci in ka khasiat ong suak mahmah hi.\nA thu dang khat in en leuleu leng hih vai pen tu lai Zomite dinmun ong lak thu khat zong ahi hi. Zomite in Upa khanghamte thupi sa lua khollo I hihna zong kilang ka sa hi. U le nau, beh le phung vai ah ki it kiveina thanem in ngeina le biakna thu laigilte ah zong a kiamsuk pianpian ahih na ong kilang ka sa hi.\nA ciinhuai ngeina hoihte\nI pu I pate nuntakzia tawm lungngai kik leng, zunek sanekna khat peuh a om ciangin khangham pen taltak pen mah masak uhi. Thu le la vaihawmna khat peuh a om ciangin zong upa thutheite beh le phungte mah kibulphuh den hi. Thu dong tangtang uhi. Itna zahtakna bulphuh in a neih bangbang uh ne khawm dawnkhawm gelkhwm thei uhi.\nAhi zongin tu lamlam ciangin khua le tui sungah mipil milian khatpeuh a om ciangin a maiet nuam le a gensia nuam in nam nih I kisuah lian hi. Ahi zongin a lungdampih ding kuamah I om zo mel kei hi. Ama thuneihna le a pil asiamna a khan laiteng lametna khat tawh ki maiet henhan in a thuneihna a om nawnloh ciangin mihai bangin I ko gawpgawp kik hi. Amaute u bawl pa bawl in thu le la dotding kuppih dingin kingaihsun kholkeileh kilawm ka sa hi.\nI pu I pate hun lai hi leh tua bang mite thupi bawlin it bawl semsem dingin ka lamen hi. Khua le tui, gam le minam vaite ah mi masa upa taltakte thudong tangtang in, nu le pa zahtakin, khua le tui veng le pam sepna gelnate ah u zaw nau zaw I kibulhsiam ciang bek in a picing minam kisuak zo pan dingin i lamen hi. Hih pen I Zo ngeina taktak hi zaw hi.\nTua mah bangin biakna nasem makaite sungah zong mi masa sia masate zahtakna tawh u bawl pa bawlnate thanem mahmah tawh kibang ka sa hi. Zogam khristian tangthu a huampi in en leng biakna vai, upna vai taktak tawh buaina le pawlpi kikhenna pen 1970-80 kim in nasiatakin piang ngei hi.\nAhi zongin tu ni donga a kizomzom lai, pawlpi kikhenna le buaina tuamtuamte pen thudang tuamtuam le maikai vai khawng hi zaw a, upna biakna vai hi nawn khollo zaw hi. Pawlpi tuamtuam kipawlna tuamtuam ah kikhen in ei mun ciatah thakhauh in I biakinnte zong hoih thei mahmah hi. Ahi zongin mipite nisim nuntakzia taktak kipicing zo loin aituam lungsim pawllungsim tawh kidim in, u le nau beh le phung khua le tuipihte nangawn midang sadang bangin I kibawl zawsop thei hi.\nHih bangin I thahatna nangawn ah thu ginalo tawh a kizopna pen biakna nasem makaite in biakna vai ah mi masa upa talkakte u bawl pa bawl siam lua loin biakna naseppih sung nangawn ah u zaw nau zaw cih itna le kizahtaksiamna sangin pilna siamna leh neih le lam peuh bulphuh in tungnun kituhna khawng thakhuahlua kha ahi mai tam ci in khat veivei ka ngaihsun khazel hi.\nMinam bup Nungtolh\nTanglai Pupa ngeina hoih nono tawh khang kizom in,Nangma pumpi na it bangin mi dangte na it in ( Matt 22:39 ) cih thupiakna tawh Khristian kum 100 a cingkhin Zomite sungah pianna nu le pa, pi le pu, upa makai khang masate thudon loin bek tham loin a nusia pampaihna nangawn I om theih lel mawk pen minam vai le biakna sung upna vaiah I nungtolhna lianpi khat ahi dingin ka lamen hi. Hih bangin minam nungtolhna apianna pen mimalkim khat le khat kikal ah ahun le amun zui in itna le kizahtaksiamnate a thanemna pan a kipan dingin ka lamen hi.\nInnsung le Pulpit pan kipan\nKhangham a kemding omlo pawlkhat I gam I lei ah om takpi cih pen a kimu thei a gahkhia thu hi a, tua bang apiangsak thu pen itna le kizahtakna cih thu laigilte Zogam ah luitui bangin a kiam man ahi hi ci in I gen khin hi. A khasiathuai mahmah I minam bup I nungtolhna guamthuk sung pan I suahtakna dingin lung kituak in hanciam loh phamawh hi u le naute aw.\nAmasa in eima innkuan ciat pan I pan ding hi. Tu lai khangthakte in nu le pa a zahtakzia, upa makai mi masate zahtakzia, mipil misiamte zahtakzai pen inn pan nu le pate pattahna leh biakna sunga I muh I zak thu le I kimakaihzia tawh nakpi in kimemat dingin ka lamen hi. Tua ahih manin nu le pa leh biakna makaite in i bangkua sung, i pawlpi sung le i minam sungah khat le khat ki itna kizahtaksiamnate a thakin khat vei no suak sakkikna tawh i minam zunkik ni cih kizawn nuam hang.\nTedim a khanghamte kepna inn le thuvaihawmnate a lawhcin nadingin i hanciam khawm dinga, tua mun ah kuamah paipih a kullohna dingin zong i hanciam khawm ding hi.\nHih pen kei mimal ngiahsutna hi a,a thumanpen cihna hi lo hi. Laigual sau pian ta ahih manin naupang 240 te vai zong damdam in zom kik ni. Lian Tuang\nPrevious: Japan ah khualumluatna hangin mi 30 in sihlawhkhin, mi 12,000 zato kipuak\nNext: Malaysia, PJ vengsungah damiah taihin mawtaw asuhsak laitak Video ki khahkhia\nSangnaupang khatin asiapa atuatgawp laitak Video ki thehzak\nNu leh Pa te’ tungah


url: =Ama’n Kei Hong It Hi! ~ Rev. Zam Khat Kham :: ZOMI DAILY\nAma’n Kei Hong It Hi! ~ Rev. Zam Khat Kham\nposted on 17 March 2015 at 11:06 am Lomkholna: Article, Biakna, Zamkhatkham\nAma’n Kei Hong It Hi!\nKum 4 bek a pha pan Mary Ann kici numeino khat biakinn sunga a tutna ngei tutphah ah a nu tawh tu uh hi. Kikhop kipan kuan ta-in organ kitumtum ta a, tua naupangnonu in a mai-a Topa Zeisu lim kisuang en gige hi.\nA nu’lamah kiheii-in tua Topa Zeisu’ lim kawka, a nu kiangah, “Ama’n kei hong it hi ve’n” ci-in huau phei hi. Hi lua, Mary Ann, Ama’n nang hong it takpi hi ven!\nTua naupangno sanga a kum tamzaw, thu zong a thei zaw eite in zong lungdamna takpi tawh Pasian’ hong itna thei thei zen lehang maw! Sawltak Paul in, “Amah in kei hong it-a kei’ adingin Amah mah hong kipia hi” (Gal.2:20) a cih bangin ei zong i lungsim takpi tawh ci thei den lehang!\nHih leitung hun a bei dong ahi zongin, hih leitung hun khempeuha bei khit ciangin tawntung hun nangawna i theih dinga kisam a thupipen hih kammal te ah kim pah lel hi. Leitung in hong mudah maw? Ama’n hong it hi! Nuntakna haksa-in na lampi mialcip-a, ni khat a bei ding haksa-in zante sau lua ahi hiam? Ama’n hong it hi! Lawm leh gual nei lo-in pawlsam na kisa lua hiam? Ama’n hong it hi! Mailam hun ding peuh na ngaihsut kholh ciangin na lungkham-in na lungsim peuh bei huaihuai mai-a na tha peuh dah ngaungau mai ahi hiam? Ama’n hong it hi! Ama’n hong it-a, hong itna kikhel ngei lo hi. Tawntung itna-in hong it hi.\nTua ahih kei leh ka mawhna hangin kisuanga ka lungsim hong patausak den ahi hiam? Ka lungsim kisuang gega mai ka hiam? Lunghimawh kei ning, bang hang hiam cih leh, “Ama’n kei hong it-a kei’ adingin Amah mah hong kipia hi.” Ka mawhna khempeuh Calvary ah paipih khin-a, hong itna sungah diah khin ta hi. Ka leiiba hong lohsak khin-a, ka\nmawhna khempeuh hong puaksak khin ta hi. Kei’ thuak ding khempeuh thuak khin hi. Ama’n a vekin thuak khin – kei’ adingin Amah mah hong kipia hi!\nNisim-in hih thu tawh nungta lehang e! Zingciang zingsang, a ni buppi mahmah, nisim ngiat-in, khamuanna tawh nungta thei ding hi ve hang: Ka Honpa in hong it! Kei’ adingin Amah mah hong kipia khin!\nMary Ann kici naupangnonu in a nu’ maitang en to kikkek-a, “Ama’n kei hong it hi ven” a cih theih mahbangin, ei zong lungdamna tawh vantung lam en to-in hih bangin ci thei den lehang:\nOh! Zeisu’ hong itna a sanna aw!\nVantungte sangin sang zaw lai,\nTuipi thuk sang zong thukzaw,\nA tawngtungin kip den lai;\nLamdang lua sa’ng! – hong zonga hong mu itna\nAmah ka zon loh laitak hong mu itna.\nPrevious: Kung dong ah… Nk Khanno\nNext: Tulaai Leitung Thuthang Tuamtuam Updates March 16, 2015\nNuta Lai Kikhak – 3 ~ Hau Za Cin